Hizkuntz ereduei buruzko Euskadiko Eskola Kontseiluaren akordioa\nEuskadiko Eskola Kontseilua / Irakaskuntza / 2007-02-16 / 07:00\nEuskadiko Eskola Kontseiluak EAEko hezkuntza sarerako hizkuntz ereduen aplikazioaren gainean plazaratu berri duen akordio eta proposamenaren edukia bere horretan irakur dezakezue ondorengo lerroetan.\nHizkuntzak kulturaren euskarria eta haren osagarririk esanguratsuena dira. Halaber, pertsonen artean komunikatzeko eta ikasteko tresna dira. Hizkuntzak aberastasun kolektiboa dira, babestu eta landu behar direnak, interes partikularrak eta taldekoiak alde batera utzita.\nGure hizkuntzak euskara, gaztelania eta frantsesa dira -baita, Amerikako diasporako euskaldun askorentzat, ingelesa ere-. Euskararen kasuan, euskaldunok dugu ondare unibertsal hori hizkuntza moderno eta erabilgarri bihurtzeko ardura eta hurrengo belaunaldiei transmititu behar diegu, bizirik jarrai dezan.\nBestalde, Euskadiko Eskola Kontseiluak irakaskuntzaren euskalduntzea landu du era sistematikoan bere txostenetan eta gaiari buruzko proposamenak egin ditu. Honetan, ekarpen espezifiko bat egin nahi dio Eusko Legebiltzarraren akordioari, irakaskuntzaren esparruan erkidegoko bi hizkuntza ofizialak maila guztietan menperatzea bermatuko duen eredu berri bat berehala aztertu eta lehenbailehen praktikan jartzeko eskaera Hezkuntza, Unibertsitate eta Ikerketa Sailari egiten zionari, irakaskuntzan indarrean dagoen ereduen sistemak euskara behar bezala ezagutzea bermatzen ez duelakoan. Akordioan bertan aitortzen denez, gaztelaniaren kasuan bai aitortzen da ahozkoa ulertzeko eta idazteko egiazko gaitasuna, harremanetarako eta normalean erabiltzeko hizkuntza gisa erabili ahal izateko moduan.\nOndorioak aurkezteko epea hurbil dagoenez, Kontseiluak ekarpen hau egiten du. Horretarako, 2006ko azaroan jardunald batzuk antolatu ditu eta irakaskuntza euskalduntzeko prozesuan adituek, ikastetxeetako zuzendaritzek eta alderdi politikoek, Kontseiluko partaideez gain, hartu dute haietan parte. Jasotako informazioaren azterketaren eta, geroago, zenbait batzordetan eta erakundearen plenoan egin den hausnarketaren ondorioz, Euskadiko Eskola Kontseiluak onartzen du Legebiltzarraren akordioan adierazitako helburua ardatz duen proposamen hau.\nHizkuntz ereduen sisteman akatsak ikusten diren arren, Kontseilu honek era positiboan baloratzen ditu eskuratu diren lorpenak. Haien garapen eta aplikazioan tentsioak falta izan ez diren arren, gaurko ereduen sistemaren oinarrian zegoen adostasun sozial eta politiko zabalak zerikusi handia izan du euskal gizartearen euskalduntzean izan diren aurrerapenekin. Gure biztanle elebidunak % 10 gehiago dira azken 20 urteotan eta, gaur egun, 16tik 24 urtera bitarteko bi gaztetatik bat elebiduna da. Aurrerapen hau, neurri handi batean, hezkuntza-sistemari esker gertatu da.\nHezkuntza-sistemaren barruan, ehuneko handiagoan edo txikiagoan euskara irakasteko tresna gisa erabiltzen duten ereduak (B eta D ereduak) hedatu egin dira, familien eskaerari kasu eginez. Bestalde, irakasleek euskalduntzeko ahalegin handia egin dute eta, une honetan, % 70ek badu euskaraz irakasteko gaitasuna. Proportzio hau handiagoa da sare publikoan, hasierako etapetan eta irakasle gazteenen artean. Zalantzarik gabe, aurrerapen handiak izan dira eredu euskaldunen hedapenari begira.\nEuskararen hizkuntz normalkuntzaren esparruan aurrerapen hauek izan diren arren, kritikak egin zaizkio ereduen gaurko sistemari, bi aldetatik batez ere. Lehena, ez dituela nahi diren eta Legeak aurreikusten dituen hizkuntz helburuak lortzen eta bigarrena, kohesio sozial eta kulturalaren falta; izan ere, hizkuntz komunitate bereiziei eusten zaie baina gizarte elebidun kohesionatu batean bizitzea dugu helburu.\nHizkuntz helburuei dagokienez, duela gutxi neurtu dira euskarazko ikaskuntzaren emaitzak, Europako Kontseiluko hizkuntzetarako erreferentzia-esparru komunak ezartzen dituen mailetako bati begira, ingeleseko First-en baliokidea den B2 mailari begira zehatzago. Irakas-sistema Ebaluatu eta Ikertzeko Erakundeak (ISEI-IVEI) DBHko 4.eko ikasleei egin zien proba eta heren batek bakarrik gainditu zuen idatzizkoa, pixka bat gehiagok ahozkoa. Emaitza global honetatik, D ereduan matrikulatutako ikasleen bi herenek eta B ereduko ikasleen heren batek apur bat baino gutxiagok gainditzen zuten proba; proba ez zitzaien A ereduko ikasleei egin, aldez aurreko test baten ondoren ezarritako mailara iristen ez zirela uste izan zen eta. Bestalde, laster argitaratuko dira Lehen Hezkuntzako 6.eko ikasleei pasa zaien B1 probaren emaitzak (B2koa baino maila baxuagokoa).\nDuela aste gutxi ISEI-IVEIk argitara eman berri ditu Lehen Hezkuntzako 6.eko ikasleei zuzendutako curriculum-arlo desberdinak biltzen dituen ebaluazio-proba baten emaitzak. Euskara arloaren emaitzei dagokienez (ahozkoa sartu gabe), aurreko emaitzak baieztatu eta konkretatzen dira:\nB ereduaren errendimenduak askoz gehiago hurbiltzen dira D ereduarenetara A ereduenetara baino, bi hezkuntza-sareetan; A eredukoak, oro har, oso baxuak dira.\nB ereduaren barruan desberdintasun handiak daude eta ikasleen multzo handi batek euskaraz ikasten jarraitzeko gomendatzen dena baino maila txikiagoa du. Halaber, ezaugarri hauek dituen ikasleen multzo esanguratsu bat dugu D ereduan ere.\nAurreko ondoriora heltzen da hiru ereduen emaitzak batera ikusten ditugunean: antzerakoak dira A ereduko emaitzarik onenak (eredu honetako ikasleen % 30) eta B eta D ereduetako errendimendurik txarrenak (eredu bakoitzeko % 40 eta % 20, hurrenez hurren).\nArestian esandakoak ez gaitu irakurketa partzialetara eraman behar, hizkuntz ereduak ez baitira euskalduntzearen arloan oraindik urria den aurrerapenaren eragile bakarrak. Pertsona eleanitzez osatutako jendarte euskalduna eraikitzea prozesu konplexua da, faktore askorekin lotuta. Hezkuntza elementu horietako bat besterik ez da. ISEI-IVEIren B2 txostenak berak ondorengo aldagai hauen garrantzi handia aipatzen du: etxean erabiltzen den hizkuntza, ingurune soziolinguistikoa, familien maila sozioekonomiko eta kulturala eta, neurri txikiago batean den arren, sexua.\nArestian esandakoez gain, euskaldunen kopurua azken urteetan nabarmen hazi den arren, ez du ia eraginik izan euskararen benetako erabilpenean. Hizkuntza bat ikastea faktore pertsonal eta afektiboei, harreman eta motibazioei oso lotuta dago, hala nola praktikotasun-pertzepzioari ere. Elementu horiek guztiak oso gutxitan hartzen dira kontuan baina eragina izaten ari dira ikasleek eta beren gurasoek duten iritzian.\nHitz batean, gizartea era masiboan euskalduntzeko eskola nahikoa zela luzaroan pentsatu arren, gaur ez dugu inolaz ere sinesten pertsona eleanitzez osatutako jendarte euskalduna bermatuko duen tresna denik eta, helburu hori lortzeko, beste gizarte-eragile batzuen lana gehitu beharko zaio eskolak egiten duenari.\nGaurko sisteman antzemandako bigarren akatsari, gizarte-kohesioari, dagokionez, ereduen sistemak nahi ez den ondorio bat eragin du, ikasle etorkinak eta jatorri sozial, ekonomiko eta kultural ahulekoak A ereduko geletan pilatzea, alegia.\nSare publikoan, pilaketa hau, oro har, A ereduko geletan gertatzen da eta, A eredua eskaintzen ez bada, B eredukoetan.\nSare pribatuan, A eredua publikoan baino askoz ugariagoa da: bikoitza DBHn eta hirukoitza Haur Hezkuntzan; ondorioz, proportzioz gorantz doa. Ikasleen osaketan polarizazio nabarmena gertatzen da: mutur batean, eredu horretako publikoen antzeko ikastetxeak ditugu eta bestean, aurrekoa baino talde ugariago bat, goragoko gizarte mailako ikasleek osatua.\nBeste plano batean, gaurko ereduen sistemak, familien aukeraketan oinarritzen dena, badu ikasleak hizkuntza bati edo besteari lotutako identitate-faktoreen edo faktore ideologikoen arabera taldekatzeko joera eta horrela bereizketak sortzen dira kokapen geografiko bereko eta ikastetxe bereko ereduen artean.\nHitz batean, ikasleak ereduen arabera sailkatzeak gizarte, ekonomi eta kultur sailkapena eragiten du, eta hori da, hain zuzen ere, ekitatearen aldeko politikek saihestu nahi dutena. Euskal ikasle guztiei aukera-berdintasuna bermatu nahi zaie.\nLaburbilduz, orain arte azaldu diren arrazoiengatik, Kontseilu honek bere egiten du hizkuntz ereduen gaurko markoa gainditzeko goranzko joera eta hezkuntzaren munduarekin eta gizarte osoarekin partekatu nahi du jarraian azaltzen den proposamena.\nEuskadiko Eskola Kontseiluak gaur egun gure legeek ezartzen dutena ardatz hartuta egiten du bere proposamena. Dauden bi legeak hauek dira: Euskararen Erabilpena Normaltzeko Legea, 1982koa, eta 1993ko Euskal Eskola Publikoaren Legea. Bi legeek helburu generikoak planteatzen dituzte, derrigorrezko ikasketak bukatzean ikasle guztiek eskuratu beharreko hizkuntz gaitasunei begira. Kasu batean, "bi hizkuntza ofizialak erabiltzeko gaitasuna" planteatzen da eta bigarrenean, "bi hizkuntzen ahozko zein idatzizko adierazmena benetakoa izan eta gutxienez ohizko harremanetarako eta erabilerako hizkuntza gisa erabili ahal ditzaten".\nAzaldutako ebaluazioen emaitzek baieztatzen dutenez, legeen helburu generikoak ez dira betetzen eta ikasle askok ez dute euskara ulertu eta euskaraz hitz egiteko gaitasuna.\nAkatsak identifikatu ondoren, proposamen honen helburua hau da: eredu berria garatzen duen arau-markoak ikasle guztien hizkuntz gaitasunen hobekuntza bermatzea eta, batez ere, proposatzen diren helburuetatik eskola-egoera urrunenetan dauden ikasleena. Proposamenaren ardatza euskara da, euskal gizartearen nahi bateratuei begira hizkuntzarik ahulena den aldetik, eta zentratu egiten da derrigorrezko eta aurreko eskolatzearen etapetan, Legebiltzarraren akordioaren esparruan.\nOndorioz, Euskadiko Eskola Kontseiluaren proposamenak legeen helburu hauek operatibo bihurtu nahi ditu ondoren azaltzen den eran.\nEgindako diagnostikotik eta aurreko oinarrietatik abiatuz, Kontseilu honek zera planteatzen du: Administrazioak zehaztu egin behar ditu DBHko 4.eko ikasleek euskaraz izan beharreko gaitasunak ebaluatzeko erreferentziako mailak: gutxienezkoa eta gomendatutakoa. Halaber, Lehen Hezkuntzaren bukaerarako gutxienezko mailen erreferentziak zehaztu behar dira, baita Lehen Hezkuntzako eta DBHko ziklo bakoitzaren amaierakoak ere. Era berean, egiaztatzeko sistema bat ezarri beharko litzateke ikasleentzat, hizkuntzan nola aurreratzen duten ezagutzeko erreferentzia gisa baliagarri gerta dakien.\nKontseilu honek zera azpimarratu nahi du: euskara irakasteko hizkuntza gisa erabiltzen ez duen, edo gutxi erabiltzen duen, eredu batek ez du proposatutako helburuak lortzeko balio. Ondorioz, Administrazioak zehaztuko du irakasgaiak euskaraz emango diren eskola-ordutegiaren gutxienezko ehunekoa eta hau bakar eta malgua izango den eredu berriaren oinarrizko elementu bat da.\nBakarra, bi zentzutan:\na) Ikastetxe bakoitzak eredu bakarra eskainiko du, ikastetxearen eredua. Maila bereko ikasleak geletan taldekatzeko orduan, gela guztietan bilduko da ikastetxeak duen aniztasun guztia, behar diren irizpide pedagogikoen arabera. Barne kohesioa eman nahi zaio ikastetxeari, barne sailkapenik egin gabe. Ikastetxeak eskaintzen duen euskara maila berbera izango da ikasle guztientzat, curriculumeko gainontzeko arloetan gertatzen den legez.\nb) Eredu berria, neurri handi batean, bateratzailea da, ikastetxe guztiak berdintzen baititu exijitu beharreko minimoetan helburuei, ebaluazio-irizpideei eta hizkuntza bakoitza irakasteko denborei begira. Minimo hauek sistema osoa bateratzeko, kohesioa emateko dira baliagarri.\nMalgua, hiru alderditan:\na) Irakasteko hizkuntza bakoitzari eskainitako denboren banaketan, zonaldearen eta ikastetxearen egoera soziolinguistikoaren arabera eta, betiere, Administrazioak ezartzen dituen mugak errespetatuz. Gaztelania nagusi den zonaldeetan euskararen normalkuntza izango da ikastetxearen proposamena hezurmamituko duen funtsezko ardatza. Halaber, euskara nagusi den zonaldeetan aztertuko da gaztelaniako irakaskuntza areagotzearen beharra, hizkuntza horretan ulermen edo adierazpen hutsuneak nabaritzen diren tokietan.\nBi hizkuntza ofizialetan eskuratu behar diren gaitasunak lortzeko kalterik gabe, Kontseiluak interes handiz hartzen du eleaniztasunaren programen hedapena, Administrazioak ezarri beharko dituen laguntza eta formakuntzarekin.\nb) Egokitzeko erritmoetan, zehazten diren helburuak lortzeko. Honen arabera, ikastetxeen abiapuntua oso anitz eta ezberdina da eta, ondorioz, legeak ezartzen dituen helburuei uko egin gabe, plangintza fase desberdinak ezarri beharko lirateke ikastetxe bakoitzaren ezaugarrien eta bere hizkuntz proiektuaren arabera, ikastetxe guztiek nahi den helburua lortu ahal izateko moduan.\nc) Ikastetxeetan dagoen barne aniztasunaren tratamenduan. Bi egoera mota daude: une honetan bi edo hiru ereduak ematen dituzten ikastetxeak eta, bestetik, ikasleen aniztasuna, gizarte-, ekonomi eta kultur jatorriak eragindakoa. Aniztasunaren gai hau, euskalduntzearen prozesuan, nabarmen agertzen da ikasle etorkinen artean.\nHalaber, eredu berriak hezkuntza-sistemaren bi alderdi dinamizatzaile, ikastetxeetan eta Administrazioan ondorioak izango dituztenak, garatzea dakar: ikastetxeen autonomia eta ebaluazioa.\nAraudi berria ezarri aurretik, derrigorrezko hizkuntz ebaluazio unibertsala burutuko da Lehen Hezkuntzako (6.a) eta Derrigorrezko Bigarren Hezkuntzako (4.a) azken bi mailetan eta honek emango du behar diren aldaketak dimentsionatu eta sekuentziatzeko aukera. Emaitza hauetan oinarrituz, arautuko da euskaraz irakatsiko diren irakasgaiak sartu edo zabaltzeko aukera eta izango dituzten orduak.\nIkastetxeek hasierako ebaluazioaren emaitzak izan beharko dituzte, haien hizkuntz proiektua egin aurretik. Bestalde, Administrazioak berrikuntzarako teknikariak eta ikastetxeetako zuzendaritza pedagogikoak gaitu beharko ditu, proiektua idaztean klaustroei orientabide eta materialekin laguntza emateko.\nLehen une hau aprobetxatu beharko litzateke, Administrazioak eta ikastetxeek ados ditzaten hizkuntz proiektuak beharko dituen baliabideak eta aplikatzeko epeak, prestakuntzari, aholkularitza teknikoari eta plantilari lotutakoak.\nAzkenik, araudi berriak sistema berria ezartzeko faseak zehaztu beharko ditu. Era gradualean ezarri beharko da, etapa bakoitzaren behe mailako kurtso eta zikloetatik abiatuz.\nHasierako ebaluazioaren mailaren eta ikasleen eta ikastetxeko pertsonal osoaren ezaugarrien araberakoak izango dira ikastetxe desberdinetan sartuko diren aldaketak. Edonola ere, ikastetxeek, beren autonomiaz baliatuz, beren hizkuntza proiektua izan beharko dute, ikastetxearen hezkuntza-proiektuaren barruan. Hizkuntz proiektu honetan ikastetxe bakoitzak jarraitu behar duen ibilbidea jaso behar du, legeak ezartzen dituen gutxienezko helburuak lortzeko, lehentasuna ematen dien helburuak, behar dituen bitartekoak eta egiaztatzeko irizpideak, baita plana ondo doan ebaluatzeko epeak ere, adieraziz.\nOndorengoak dira ikastetxe bakoitzak kontuan hartu beharko dituen beste elementu batzuk:\nHizkuntzak irakasteko antolaketa berri bat, haien tratamendu integratua kontuan hartuko duena, bi ondorioekin, gutxienez:\nHizkuntz arloko curriculum-edukien egokitzapena eta irakasgaietan (euskara, gaztelania, atzerriko hizkuntza) banatzea. Horrela ez dira gauzak errepikatuko eta hizkuntza bati buruz ikasitakoa beste hizkuntzetara zabalduko da.\nIkastetxeko irakasle guztiek beren gain hartzea hizkuntz arloa hobetzearen ardura, arlo hori baita gainontzekoetan egiten den lanaren oinarria. Hizkuntz proiektuak behaketa-irizpideak eta ikastetxeko langile guztiek hizkuntzen erabilpenean jarraitu beharreko ildoak finkatuko ditu, besteak beste, bere helburuen artean.\nIkuspegi komunikatiboa ez da hizkuntzak irakasteko gure metodoetan asko sartu. Oraindik kasu askotan ikaskuntza gramatikal hutsetan oinarritzen dira. Ondorioz, ahozkotasuna bultzatuko duten egoerak lortzen saiatu behar da eta honek talde txikiak izatera behartzen du, saio batzuetan behintzat. Eraginkortasunez jokatzeko, lehentasuna eman beharko litzaieke bikoizketei hasierako etapetan, gaur egun ez daudenak.\nAntolaketa-arloan, hizkuntz proiektu koordinatzeko egitura egokia jarri beharko litzateke abian, zuzendaritza-taldeko kide baten eta Hizkuntz Normalkuntzarako Proiektuaren koordinatzailearen parte-hartzearekin, besteak beste. Gainera, koordinatzailearen kargua prestakuntzarekin eta eskuduntzekin indartu beharko litzateke.\nEuskarak hizkuntza akademikoa izatetik komunikazio-hizkuntza izatera pasa behar du. Ikastetxe bakoitzak hizkuntzak nola erabiltzen dituen zorrotz aztertu behar du, ikastetxearen hizkuntz proiektua egiteko ezinbesteko baldintza den aldetik. Hezkuntza-gune ez akademikoek (patioak, jantokiak, pasabideak...), eta eskolaz kanpoko jarduerek eta jarduera ludikoek garrantzi handia hartzen dute. Era berean, ikastetxe bakoitzak bere ingurunean nola jardun behar duen planteatu beharko du, euskara erabiltzeko haien planak tokian tokiko udalarenekin nola koordinatu behar dituen batez ere.\nGuztientzat gutxienezko maila batzuk lortzeko asmoz, arreta eta, plantilari begira, baliabide osagarri gehiago eskaini behar zaizkie erdi edo behe mailako ikasleak matrikulatzen dituzten ikastetxeei. Izan ere, ikasle horiek aukera gutxiago dute eskola-arrakasta lortzeko, familia eta gizarte-inguruneak kultura gutxiago eskaintzen die eta.\nHizkuntza proiektuetan familien inplikazioa bultzatu behar da.\nPlanteamendu honek araudiaren, antolaketaren eta baliabideen aldetik eragiten dio Administrazioari.\nAntolaketa-alderdian, hizkuntz proiektua gauzatzeko ikastetxeen autonomia garatzeak ikastetxeen ezaugarriak kontuan hartuko dituen harreman-mota berri baten arabera jokatzera derrigortuko du Administrazioa. Kontrolerako gizarte-mekanismoek, ebaluazioarekin lotura estua dutenek, ezinbestean osatu behar dute egiten ari den proposamena, malgutasun eta autonomian oinarritua.\nLehenik eta behin, Administrazioak orientabideak emango ditu ikastetxearen hizkuntz proiektua egiteko eta, geroago, proiektu hau erreferentziatzat hartuko du, ikastetxe bakoitzak ezarritako helburuak betetzen dituen ala ez egiaztatzeko. Ikastetxe bakoitzaren autonomia behar bezala errespetatuz, Administrazioari dagokio behar diren neurriak hartzearen ardura, ezarritako gutxienezkoak adostutako epeetan bete daitezen eta hizkuntz proiektuak egiazko gizarte elebidun bat lortzera bideratuak egon daitezen. Zentzu horretan, ebaluazioak eta bere ondorioek proposatzen dugun sistemaren funtsezko atala izan behar dute. Ebaluazioak ondorengo ezaugarriak bete beharko ditu:\nBarne eta kanpo ebaluazioa: behin eta berriz esan denez, ikastetxeari, Administrazioak ematen duen aholkularitzaren laguntzarekin, dagokio bere diagnostikoa egin eta ikastetxearen hizkuntz proiektua gauzatzearen ardura eta, geroago, behar diren ebaluazioak egin behar ditu, betetzen den ala ez egiaztatzeko. Zentzu honetan, dagoeneko dauden prozedurak, kalitate- eta hobekuntza-prozesuetan oinarrituak, bultzatu behar dira eta, halaber, ikastetxearen ohiko plangintza-sistemak ere hartu behar dira kontuan, urteko planen eta memorien bidez. Horien barruan, hizkuntz normalkuntzak kontuan hartu beharreko alderdi garrantzitsu bat izan behar du.\nAdministrazioak barne-ebaluazio hori beste ebaluazio batekin osatuko du, adituek egingo dutena, aldez aurretik ezarritako periodikotasunez (hirurtekoa, laurtekoa, bosturtekoa). Honela, egiaztatu ahal izango da ikastetxeak legeak ezarritako helburuetan eta ikastetxearen hizkuntz proiektuaren helburuen arabera aurreratzen duen.\nKuantitatiboa eta kualitatiboa: Proba objektiboek, neurri batean, hizkuntzak zein mailatan ezagutzen diren neurtzeko balio dute baina, horrez gain, beharrezkoak dira azterketa kualitatiboak, ondorengo faktoreak kontuan hartuko dituztenak: hizkuntzaren erabilpenean egiten den aurrerapena, hiztunak pozik egotea, zenbait jardueraren egokitasuna, hizkuntzaren kalitatea, eskola-komunitate osoaren motibazioa hobetzea eta ezagutzak neurtzeko proba huts batean jaso ezin daitezkeen beste funtsezko faktore batzuk.\nKontrol eta prestakuntza-funtzioa: ikastetxeek azalpenak eman behar dituzte hizkuntzaren arloan egiten ari direnarengatik. Emaitza horiekin zer egin beharko den ikusi beharko da. Ez dira konparazio edo sailkapen publikoak egin beharko, Administrazioak hitzartutakoa betetzen ez dutenei erantzukizunak eskatu beharko dizkien arren. Baina prestakuntza-funtzioarekin osatu behar da kontrol-funtzio hori. Ebaluazioaren emaitzak ezagutu ostean, hauek zuzentzeko faktoreak eta geroagoko planifikazio eta gauzatzeetan kontuan hartu beharreko hobekuntzak sartzeko izan behar dituzte baliagarri. Administrazioak ikastetxeen arteko ezberdintasunak eta ebaluazioen emaitzak kontuan hartu beharko ditu baliabideak esleitzeko orduan.\nEuskaraz eta, hedaduraz, atzerriko hizkuntzez irakasteko gai diren irakasleak hornitu eta trebatzea lehen mailako erronka da. Lehenik eta behin, hezkuntza-sistemak eskaeraren arabera jokatzen jakin duela erakutsi du, bi bide erabiliz: irakasle ez euskaldunen gaikuntza, alde batetik, eta bestetik, kontratazio berrien bidez. Behar bezala eskertu behar diegu euskal irakasle askori euskalduntzeko egin duten ahalegina. Hemen proposatzen den eredua inor ezgaitu gabe gauza daiteke eta, aldi berean, euskalduntze-prozesuan orain arte egin den ahaleginari eutsiz, oraindik ere hazkunderako tartea bai baitago, irakaskuntza pribatuan bereziki. Era berean, irakasle erabat elebidunak lortzeko asmoz, hezkuntza sisteman egingo diren kontratazio berriek HE2 exijitu beharko dute baldintza gisa. Aurreikuspenen arabera, erretiroen erritmoa era gradual eta irmoan haziko da datozen 15 urteetan eta honek erronka horren zailtasuna areagotuko du.\nZonalde erdaldunetan kokatutako ikastetxeetan euskararen ahozko erabilpena indartzeko bikoizketak jarri beharko dira martxan, hasierako etapetan oro har eta, bereziki, ekonomi eta kultur jatorriak eragindako gabeziak dituzten ikasleak, ikasle etorkinak barne, elkartzen diren guneetan.\nPrestakuntzaren eta aholkularitzaren esparruan, puntu hauek hartu behar dira kontuan:\na) Gure esparruko unibertsitateek, lehen urratsetan dagoen unibertsitate-berrantolaketan, gure erkidegoko bi hizkuntza ofizialetan gai izatea hartu behar dute kontuan irakaskuntzara zuzendutako titulazioen ikasketa-planetan. Honen harira, gogora ekarri behar da Euskararen Erabilpena Normaltzeko Legeak zioena, Eusko Legebiltzarrak 1982an ohar batez onartua: "Irakasleen gaikuntzarako unibertsitate-eskolek irakasleak bere berariazkotasunak eskatzen duenaren arabera euskaraz eta gaztelaniaz irakasteko erabat gai izan daitezela lortzeko egokituko dituzte bere ikasketa-egitarauak".\nb) Orain arteko irakasleen euskalduntze-prozesua konplexua izan da. Irakasle horietako askok lanbidetik at euskara ez dute erabiltzen eta prestakuntza-testuinguru formalizatuetan jaso dute; horrek guztiorrek muga nabarmenak ekarri ditu adierazkortasun mailan eta, oro har, hizkuntz gaitasunean. Behar horiei begira, bai plantilarako formakuntza-ikastaroak bai hizkuntzaren erabilpen egokirako jarduerak bultzatu beharko dira.\nc) Berritzeguneek funtzio inportantea dute hizkuntzen esparruko prestakuntza-jarduerak eman eta antolatzeko orduan, baita proiektuei aholkularitza emateko eta ikastetxeen esperientziarik nabarmenenak hedatzeko ere. Teknikarien taldeak eratu behar dira eta hauek, Ikuskaritzarekin eta Euskara Zerbitzuarekin koordinazioan, hizkuntz proiektuak egin, abian jarri eta ebaluatzeko ereduak eta aholkularitza emango dituzte.\nd) Irakaskuntzan diharduten langile ororen izaera hezitzailea aitortzen dugun heinean, euren euskalduntze-prozesuan aurreratzeko erraztasunak eman behar dira.\nAzkenik, Administrazioari dagokio plan eta proiektu horien finantziazioa bermatzea. Gogorarazi behar da azken urteetan nabarmen jaitsi dela hezkuntza-sistema euskalduntzeko aurrekontua eta beronen zati inportante bat ez dela gauzatzen. Bestetik, atzerriko hizkuntzaren hedapenak dakartzan kostuak ere kontuan hartu beharko dira.\nHalaber, ebaluazioari, prestakuntzari eta eskolaz kanpoko jarduerei buruzko neurriek Sailaren aurrekontuetan agertu beharko dute.\nBeste inplikazio sozial eta politiko batzuk\nHezkuntza-sistema da euskalduntzearen lana aurrera eramateko oinarrizko zutabeetako bat. Baina, diagnostikoan esan den legez, prozesu honek faktore asko hartzen ditu eta gizarte osoaren ahalegin kolektiboa izango da euskalduntze hori lortzeko berme bakarra. Gauzak horrela, gizarte-eragile eta eragile politiko guztiei deiegiten diegu.\nProposamen berri batek euskararen normalizazioa sustatzea eta, aldi berean, gizarte- eta kultur kohesioa hobetzeko baliagarri izatea nahi bada, abian jarri behar da elkarrizketan aritzeko gaitasuna. Zentzu honetan, Kontseiluak adostasunak bilatzen ahalegintzeko eta hizkuntzak gatazkarako tresna gisa ez erabiltzeko eskatzen die ordezkari politikoei; izan ere, komunikazio eta kultur adierazpenerako tresnak dira eta zaindu eta sustatu behar ditugu.\nGizarte eta ekonomiaren esparruan merkatuaren legeek eragina dute hizkuntzen bilakaeran, haien hazkundean edo desagerpenean. Horiek horrela, ekimen pribatuak, eta enpresaren eta lan-munduak bi aspektu orekatzen jakin beharko dute: euren ekonomi helburu zilegiak eta gure hizkuntza minorizatuaren gizarte-ospea hobetzeko neurri zehatzak. Argudio honek indar berezia hartzen du komunikabideen kasuan, sektore hau hezkuntza bezain funtsezkoa baita gizarte elebidun bat lortzeko.\nOrain arte egin diren azterketa eta ikerketak oso lagungarri izan zaizkigu hain konplexua den fenomeno hau ulertzeko. Hala ere, askoz ikerketa gehiago behar dugu. Unibertsitateek eta beste eragile batzuek ikerketa-lanak egin behar dituzte, eragina izan nahi dugun errealitatea hobeto ezagutu ahal izateko.\nEra berean, gure hezkuntza-sisteman adin horietako hainbat eta hainbat haurrek euskarazko gizarte-erreferentzien urritasuna azpimarratu nahi dugu. Haur eta nerabeek beren esperientziak eta emozioak euskaraz adierazi ahal izateko harremanetarako testuinguruak behar dituzte eta, hau lortzeko, ikastetxeak inguruneari irekitzea lagungarria izan daiteke. Horrela haien esperientzia desberdinetatik abiatuz, kultur eragileek eta familiek ikastetxearen hezkuntza-ekarpena aberasteko aukera izango dute eta, aldi berean, ikastetxeak ingurunean duen eragina areagotuko da.\nInstituzioen arloan, udalek indartu behar dute euskararen normalkuntzaren aldeko konpromisoa, ikastetxeekin batera proiektuak bultzatuz, haur eta gazteei zuzendutako kultur, kirol- eta aisialdi-jarduerak euskaraz izatea zainduz, familiak euskalduntzeko erraztasunak emanez, etab... Beste instituzio batzuek, Foru Aldundiek esate baterako, gehiago parte hartzea ere komenigarria litzateke, baita erakundeen arteko koordinazio hobea izatea ere.\nEskerrak ematen dizkiogu Hezkuntza, Unibertsitate eta Ikerketa Sailari orain ezagutzera ematen den proposamenean erakutsi duen interesarengatik, baita gure aurrean hitz egitea adeitasunez onartu zuten gonbidatu guztiei eta parte hartu duten Kontseiluko kideei ere. Horiei guztiei, hezkuntza-komunitateari eta, oro har, euskal gizarteari zuzentzen diegu idazki hau.\n(EUSKADIKO ESKOLA KONTSEILUA)


Irekia Eusko Jaurlaritza - Gobierno Vasco :: EHAA xedapena 201706302\nHurrenkenaren zenbakia: 201706302\nAdierazitako guztia aintzat hartuta, aldez aurretiko izapideen araubidearen mendean dagoen deialdi honen bitartez, gazterian diharduten irabazi-asmorik gabeko pertsona juridikoentzako, publiko eta pribatuentzako, laguntza esparrua finkatu da; hain zuzen ere, jarduera edo urteko egitarau bat, zorroztasunez, edozein ikuspuntutatik burutu nahi duten erakunde guztiak diru-laguntzez baliatu ahal izateko moduko esparru zabala.\nGazteriaren esparruan, 2018. urtean egiten diren urteko egitarauak eta jarduera zehatzak burutzeko diru-laguntzak emateko modua arautzea eta horretarako deialdia egitea da agindu honen xedea, betiere ondorengo baldintza eta betebeharrak aintzakotzat izanik.\nXede horretarako 536.000 euro bideratuko dira, Euskal Autonomia Erkidegoaren Aurrekontu Orokorretan horretarako ezarritako aurrekontu-partiden kontura,horietatik, 268.000 euro 2018ko ekitaldiko ordainketa-kredituarekin ordainduko dira, eta 268.000 euro 2019ko ekitaldiko konpromiso-kredituarekin.\nf) Toki erakundeak egindako jarduerak, lurraldez gaindikoak ez direnak.\ng) Eskola-programen jarduera osagarriak.\nh) Baldin eta gainfinantzaketa deuseztatzeko asmoz eskatutako kopuruaren gainean egindako zuzenketaren ondorioz diru kopurua hutseraino murrizten bada. Hona gainfinantzaketatzat zer ulertzen den: aurreikusitako gastuak gainditzen dituzten aurreikusitako diru-sarrerak (eskatutako diru-laguntza guztiak barne).\n7. artikulua.– Diruz lagun daitezkeen gastuak eta aurrekontua.\n2.– Izapideak elektronikoki egiteko argibideak euskadi.eus egoitza elektronikoan eskura daitezke, helbide honetara sartuta: https://euskadi.eus/diru_laguntza/-/2018/gazteria_egitarauak/eu/\n1.– Eskabidea, 10. artikuluan adierazitako erantzukizunpeko adierazpenak barnean direla, euskadi.eus gune elektronikoan eskuragarri dagoen inprimaki normalizatuan beteko da. Eskabidearen edukia I. eranskinean dago jasota.\na) Proiektuari buruzko memoria zehatza, programa edo jardueraren diru-sarreren eta gastuen aurrekontua barne, euskadi.eus guneko honako helbide honetan eskuragarri dagoen ereduaren arabera: https://euskadi.eus/diru_laguntza/-/2018/gazteria_egitarauak/eu/ Memoriaren edukia II. eranskinean dago jasota.\n– Erakunde eskatzaileak ez izatea diru-laguntza edo laguntza publikoak lortzeko aukera galtzea dakarren zigor edo administrazio-arloko zigorrik, eta ez izatea laguntza horiek jasotzeko ezgaitzen duten lege-debekuen eraginpean, beren-bereg Emakumeen eta Gizonen Berdintasunerako otsailaren 18ko 4/2005 Legeko azken xedapenetako seigarrenaren arabera sexu-diskriminazioa egin izanagatiko lege-debekuen eraginpean.\n2.– Proposatutako egitarau edo jarduerak hartzen duen hedapen esparrua. Puntu gehiago emango zaie hedapena Euskal Autonomia Erkidegoko hiru lurralde historikoetan duten jarduerei. Gehienez ere 10 puntu.\n3.– Programa edo jardueraren egokitasuna. Programa edo jardueraren xedeak argi zehaztuta dauden eta gazte onuradunen beharren azterketan oinarrituta dauden hartuko da kontuan. Gehienez ere 15 puntu.\n4.– Proiektuaren diseinuaren eta ezarpenaren kalitatea. Proposatzen den proiektuaren fase guztien (prestakuntzaren, jardueren eta ebaluazioaren) argitasuna, zehaztasuna eta kalitatea hartuko dira aintzat, bai eta nahi diren emaitzak lortzeko metodologia egokia erabil dadila ere, edota proiektuaren xedeen, proposatzen diren jardueren eta jarduerak egiteko aurrekontuaren artean koherentzia egotea ere. Era berean, gazte parte-hartzaileen babesa eta segurtasuna ziurtatuko dituzten neurri zehatzak egotea ere kontuan hartuko da, eta proiektua bera zein proiektuaren emaitzak jasangarriagoak izatea ahalbidetuko duen azken ebaluazio-prozesua egotea. Gehienez ere 25 puntu.\n5.– Jarduera edo egitaraua garatzerakoan bai giza baliabideei dagokienez bai baliabide materialei dagokienez, euskara erabiltzea. Gehienez ere 12,50 puntu.\n6.– Genero-ikuspegia, emakumeen eta gizonen egoera, baldintza, jomuga eta beharrizan ezberdinak modu sistematikoan aintzat hartzea proiektua garatzerakoan eta, horretarako, ezberdintasunak ezabatzeko eta berdintasuna sustatzeko xedea duten helburu eta jarduera zehatzak txertatzea. Gehienez ere 12,50 puntu.\n7.– Proiektuaren inpaktua eta hedapena. Programa edo jardueraren ondorioz onuradun gerta daitezkeen pertsonen kopurua baloratuko da, bai eta proiektuak parte-hartzaileengan, erakundeetan eta garatuko den inguruan eduki dezakeen inpaktua ere, edota emaitzak hedatzeko nahiz ustiatzeko aurreikusten diren neurriak. Gehienez ere 15 puntu.\nDeialdi honetan aurreikusitako diru-laguntzak eta beste edozein erakunde publikok edo pribatuk emandako laguntza edo diru-sarrerak batera erabili daitezke helburu berbererako, betiere 6.d) artikuluan aurreikusitako autofinantzaketa errespetatuz eta gainfinantzatzea ez badakar. Gainfinantzaketa gertatuz gero, eman beharreko diru-laguntzaren zenbatekotik murriztu egingo da dagokion kopurua, gehienezko mugara iritsi arte.\n1.– Behin diruz lagundutako jarduerak bukatu eta gero, eta betiere 2019ko martxoaren 1a baino lehen, diru-laguntzen entitate onuradunek honako dokumentazio hau aurkeztu beharko dute:\na) Justifikazio-kontu erraztua, honako informazioa jasoko duena: buruturiko jarduera edo egitarauari buruzko txosten zehatza, diru-sarreren eta gastuen gauzatutako aurrekontua eta diruz lagundutako jarduerari dagokion gastuen zerrenda sailkatua. Diru-sarreren eta gastuen gauzatutako aurrekontuan zehaztuta jasoko dira diruz lagundutako jarduera finantzatu duten beste diru-sarrera edo diru-laguntzak. Era berean, gastuen zerrenda sailkatuan hartzekodunaren eta agiriaren identifikazioa, zenbatekoa eta igorpen- eta ordainketa-data jasoko dira. Justifikazio-kontu erraztuaren eredua euskadi.eus guneko honako helbide elektroniko honetan eskura daiteke: https://euskadi.eus/diru_laguntza/-/2018/gazteria_egitarauak/eu/ Justifikazio-kontu erraztuaren edukia III. eranskinean dago jasota.\n2.– Justifikazioak bide elektronikoaren bidez aurkeztu beharko dira, euskadi.eus guneko honako helbide elektroniko honetan eskura daiteken inprimakian: https://euskadi.eus/diru_laguntza/-/2018/gazteria_egitarauak/eu/\nDiru-laguntza emateko kontuan hartutako baldintzak aldatzen badira –betiere diru-laguntzaren xedea bete bada– edo bestelako entitate publiko zein pribatutatik beste laguntzarik jaso bada, laguntza emateko ebazpena aldatu ahal izango da. Horretarako, gazteria-arloan eskumena duen zuzendariak bidezko likidazio-ebazpena emango du esleitutako diru-laguntzaren zenbatekoa doitzeko, abenduaren 17ko 698/1991 Dekretuan ezarritako prozedura erabiliz (Euskal Autonomia Erkidegoaren aurrekontu orokorren pentzudan ematen diren diru-laguntzen bermeei eta horiek itzultzeari buruzko erregimen orokorra arautzen duen eta horien kudeaketan parte hartzen duten erakunde laguntzaileen betekizunak, erregimena eta betebeharrak ezartzen dituen abenduaren 17ko 698/1991 Dekretua).\n2.– Ez betetzeren bat gertatuz gero, jasotako zenbatekoak eta legezko interesak Euskal Autonomia Erkidegoko Diruzaintza Nagusiari itzuli beharko zaizkio, betiere Euskal Autonomia Erkidegoko Ogasun Nagusiaren Antolarauei buruzko Legearen Testu Bateginaren eta Euskal Autonomia Erkidegoaren aurrekontu orokorren pentzudan ematen diren diru-laguntzen bermeei eta horiek itzultzeari buruzko erregimen orokorra arautzen duen eta horien kudeaketan parte hartzen duten erakunde laguntzaileen betekizunak, erregimena eta betebeharrak ezartzen dituen abenduaren 17ko 698/1991 Dekretuaren arabera.\nLehenengoa.– EAEko Aurrekontu Orokorren kontura emandako gastu-espedienteak aurretiaz izapidetzea arautzen duen Ogasun eta Herri Administrazioko sailburuaren 2007ko apirilaren 26ko Aginduaren 5.3 artikuluan jasotako ondorioetarako, agindu honetan azaltzen diren laguntzak ebazteko, Euskal Autonomia Erkidegoaren 2018ko aurrekontu orokorretan aurretik kreditu egokiak eta nahikoak daudela egiaztatu beharko da.\nBigarrena.– Agindu honek administrazio-bideari amaiera ematen dio. Beraz, beraren aurka, aukerako berraztertzeko errekurtsoa aurkeztu ahal izango zaio Enpleguko eta Gizarte Politiketako sailburuari hilabeteko epean, argitaratu eta hurrengo egunetik aurrera, edo bestela administrazioarekiko auzi-errekurtsoa jarri ahal izango da Euskal Autonomia Erkidegoko Auzitegi Nagusiko jurisdikzio horretako salan bi hilabeteko epean, argitaratu eta hurrengo egunetik aurrera.\nHirugarrena.– Agindu honek Euskal Herriko Agintaritzaren Aldizkarian argitaratu eta hurrengo egunetik aurrera sortuko ditu ondorioak.


"Herri Txiki, Infernu Handi" saioaren denboraldi berriaren estreinaldia, irailaren 15ean\nGares, Ibarra, Biriatu, Ortuella, Oñati eta Arakil izango dira, besteak beste, denboraldi berriaren baitan Zuhaitz Gurrutxagak eta Mikel Pagadik bisitatuko dituzten parajeak. Zortzigarren denboraldi honen nobedadeen artean, emisio egunaren aldaketa azpimarratu behar da: igandeetatik asteazkenetara.\n'Herri Txiki, Infernu Handi' saioaren denboraldi berriaren estreinaldia, gaur, Garestik\n''Herri Txiki, Infernu Handi'' saioak irailaren 15ean ekingo dio denboraldi berriari\nGares, Ibarra, Biriatu, Ortuella, Oñati eta Arakil izango dira, beste askoren artean, denboraldi berrian bisitatuko dituzten parajeak. Astero-astero herri ezberdin batean egongo dira Pagadi eta Zuhaitz. Bertako herritarrekin hitz eta pitz aritzeaz gain, auzokideen eskutik inguruetako bazter esanguratsuenetara gerturatuko dira. Ondoren, taula gainean eta bakarrizketa formatuan, txisteak eta txantxak eskainiko dizkiete bizilagunei. Gainera, zortzigarren denboraldian eraberrituta ikusiko dugu oholtza, handiagoa eta ikusgarriagoa izango baita. Halaber, oholtzaren erdian eskailera batzuk egongo dira aurkezleen eta gonbidatu zein publikoaren artean interakzio handiagoa izan dadin: aurkezleak publiko artera jaitsiko dira eta gonbidatuak oholtza gainera igoko dira, ikuskizunaren parte bihurtuz.\nSebastian Lizaso bertsolariak, ohikoa duen bezala, bertso bat botako du atal bakoitzaren hasieran dagokion herria aurkeztuz; eta bukaeran ere, beste bat, bertan bizitakoa laburbilduz.\nLehen atalean, Garesera joango dira\nAurreko denboraldietako atalak kontuan hartuta, Gares izango da Zuhaitzek eta Pagadik bisitatuko duten 179. herria.\nHasteko, Zuhaitz Gurrutxagak Txetxu aurkituko du Arga ibaian bainu bat hartzen eta berarekin sartuko da uretara. Ondoren, 24 urteko Ionerekin gosaldu eta berarekin twerking-a nola dantzatzen den ikasiko du. Martin izango da Zuhaitzekin topo egingo duen Gareseko hirugarren bizilaguna: Martinek dituen lau ezizen ezberdinen esanahiaz mintzatuko dira, marmitakoa eta babarrun gorriak dastatzen dituzten bitartean. Bukatzeko, Juankar El Cortecicasen harategian izango da Zuhaitz bertako berezitasuna prestatzen: txistorra.\nMikel Pagadi eta Zuhaitz Gurrutxaga Garesen


Zainketa intentsiboko unitateko pazienteen familiek dituzten beharren berrikusketa - Zientzia Kaiera\nZainketa intentsiboko unitateko pazienteen familiek dituzten beharren berrikusketa\nEkhiñe Unzalu Lerma\nOspitaleratzea norbanakoarentzat zein inguruko familia-kideentzat eta gertuko senideentzat gertaera estresagarria suertatzen da. Familiak dituen berezko baliabideekin aurre egin ezin dioten egoera baten aurrean aurkitzen dira, zeinak estresa sortarazten die. Aztertua dago, gertaera are larriagoa izaten dela baldin eta ospitalizazioa zainketa intentsiboko unitatean izaten bada, non ingresatzen duten pazientearen egoera larriagoa dela pentsatzea eragiten duen.\nIrudia: Zainketa intentsiboko unitatean bisitak mugatutak izatea da familiak okerren daramaten araua.\nZainketa intentsiboko unitatea, beste unitateekin alderatuz, ezberdintasun garrantzitsuena eta paziente zein familiarentzat txundigarriena barneratzen dituen arau bereziak dira, horien artean, bisitak mugatutak izatea da familiak okerren daraman araua. Familiak ingresoaren bitartean maitatuaren egoera eta eboluzioaren informazio falta sentitzen dute eta hauxe da zehazki azalarazten duten behar garrantzitsuena.\nZainketa intentsiboetako erizainek, gainontzekoak bezala, era holistiko batean jardun behar dute, beraz, familia pazientearen zainketa planean barneratzea beharrezkoa litzateke. Horrela izanik, ezinbestekoa da unitate honetan lan egiten duen edozein erizainek ingresatuta dagoen pazientearen senideek aurkezten dituzten beharrak ezagutzea, aurrera eramaten dituzten zainketak familiaren behar horietara zuzentzeko.\nBeraz, lanaren helburua zainketa intentsiboetan ingresatuta dagoen paziente baten senideek ingresoaren bitartean pairatu ditzaketen estres egoera eta azalarazten dituzten beharrak identifikatu eta deskribatzea da.\nHorretarako literaturaren berrikusketa bibliografioa egin da. Zehazki ondorengo datu baseak aztertu egin ziren: Embase, Cinhal, Medline, Psycinfo, Up to Date eta Cochrane Plus. Hauetan gako hitz ezberdinak erabiliz, eta AND eta OR konbinazioak erabilita, artikulu ezberdinak aukeratu egin ziren. Beraz, zainketa intentsiboetako unitateari eta pazienteei dagokionez “intensive care unit”, “intensive care” eta “ critically ill” gako hitzak erabili ziren. Unitate honetan ingresatuta dagoen pazienteen senideak bizitzen dituzten esperientzien eta beharren inguruan aritzen diren artikuluak bilatzeko “experience”, “personal experience”, “life change events”, “Personal experience”, “psychological assessment” eta “life experience” gako hitzak erabili ziren. Familiari erreferentzia egiteko, ordea, “family”, “family member”, “relative” eta “visitors to patients” gako hitzak erabili ziren. Hala ere, datu base hauetaz aparte, beste aldizkari zientifiko batzuk behatu ziren.\nBehin artikuluak aukeratuta, hain zuzen zortzi izan ziren aukeratutakoak, hauen irakurketa kritikoa eta analisia burutu egin zen, emaitza, eztabaida eta ondorio ezberdinak lortuz.\nLaburbilduz, lortutako emaitzek ondorengoa adierazten zuten batik bat: zainketa intentsiboko unitatean lan egiten duten erizainek familiak aurkezten dituen beharren identifikazio azkarra egitea, ahalik eta azkarren eta era pertsonalago eta familiari zuzendutako artatzea eskaintzeko. Bestetik, familiak informazio ulergarri eta zabala, beraien kexkak argitzen dituena eskatzen dute. Izan ere, familiaren ilusio edo itxaropena pazientearen errekuperazioa da. Gaixotasunaren pronostikorik ez edukitzea, hau da, maitatuaren gaixotasun prozesua zelan garatuko den ez jakiteak, emozio nahaste ugari pairatzea suposatzen du, ziurgabetasuna eta inpotentzia areagotuz. Honen aurrean, baliabide eragingarriena euskarri emozionala ematea komenigarria dela frogatu dute. Beraz, artikulu honen bitartez, zainketa intensiboetako unitatean familia artatuago sentitzeko jarduera ezberdinak eguneroko praktikan barneratu ahal direla berrikusi egin da.\nZenbakia: Ekaia 31\nArtikuluaren izena: Zainketa intentsiboko unitateko pazienteen familiek dituzten beharren berrikusketa.\nLaburpena: Zainketa intentsiboetan ingresatzea bai ospitaleratutakoek bai familiek egoera estresagarri moduan hautematen dute. Egoera horrek shock egoera, antsietatea eta sinesgaiztasuna eragin ditzake. Beraz, artikuluaren helburua izango da ospitalera- tzeak irauten duen bitartean familiaren eta pazientearen beharrak ezagutzea.\nEgileak: Ekhiñe Unzalu Lerma\nEgileez: Ekhiñe Unzalu Lerma Gasteizko Erizaintza Eskolakoa da.\nArgitalpen-data: 2018/04/19 · Atala: Argitalpenak, Dibulgazioa\nJokin Altzibar, Edorta Ibarra, Jon Andreu, Jose Ignacio Garate eta Iñigo Kortabarria Gaur egun, aurrezte energetikoa eta ingurumen-arrazoiak direla eta […]\nDimetil eterra, aplikazio anitzeko erregaia\nIrene Sierra, Ainara Ateka eta Javier Ereña Dimetil eterra (DME) deritzon konposatuarekiko interesa gero eta handiagoa da. Izan ere, aplikazio […]\nPlastikoa berziklatzen: poliolefinen pirolisia\nMiriam Arabiourrutia, Gorka Elordi, Martin Olazar Hondakin plastikoen kantitatea gero eta handiagoa da eta honek arazo larria suposatzen du. 2014 […]\nZainketa intentsiboko unitateko pazienteen familiek dituzten beharren berrikusketa • ZUZEU\n22 apirila, 2018\n[…] Erizaintza Eskolako Ekhiñe Unzalu Lermak idatzi eta Zientzia Kaierak argitaratua, Ekaia aldizkariarekin […]


IRUÑEKO LAN ARLOKO 4. EPAITEGIA\nTitulu judizialak betearazteko 6/2012 prozedura\nMilko Kamenov Kisyovek eskaturik, diru kopuru baten erreklamazioa dela-eta, Manuel Altuna S.L.ren aurka epaitegi honetan titulu judizialak betearazteko bideratu den 0000006/2012 prozeduran, xedapen zatian hauxe dioen ebazpena eman da 2012ko urtarrilaren 11n:\nBidezkoa da betearazpen agindu orokorra ematea, Milko Kamenov Kisyovek eskaturik, eta betearazpena abiaraztea Manuel Altuna, S.L.ren aurka, 12.761,78 euroko printzipala ordain dezan, gehi 765,70 euroko interesak eta 1.276,18 euroko kostuak, deusetan galarazi gabe geroan bi kontzeptu horiez egin daitekeen likidazioa.\nProzedura Zibilari buruzko Legearen 551.3 artikuluan aurreikusitako tramiteak egiten jarraitzeko, idazkari judizialak ematen duen dekretuari lotu beharko zaio eta, horretarako, kontsulta bitez eskuratzen ahal diren erregistro eta erakunde publikoetako datu-baseen aplikazio informatikoak.\nJakinaraz bekie ebazpen hau alderdiei, eta aditzera eman haren aurka LJALaren 239.4 artikuluan aurreikusitako berraztertzeko errekurtsoa aurkezten ahal dutela, hiru eguneko epean.\nBotere Judizialari buruzko uztailaren 1eko 6/1985 Lege Organikoari azaroaren 3ko 1/2009 Lege Organikoak erantsitako 15. xedapen gehigarrian adierazten den gisan, errekurtsoa jartzearekin batera, epaitegi honek Baneston duen Gordailu eta Kontsignazioen Kontuan 25 euro sartu izanaren gordekina aurkeztuko da; agiri horretan 4148.0000. 64 0006 12 espediente zenbakia idatzi behar da, eta kontzeptu gisa: "30. errekurtsoa". Diru kopuru hori sartzeko banku-transferentzia egiten bada, 0030 1846 42 0005001274 kontuan egin beharko da; espediente zenbaki bera jarriko da eta jarraian, hutsune batez bereizita, goian adierazitako kodea ("30. errekurtsoa").\nGizarte Segurantzako araubide publikoaren onuradunei edo langileei ez zaie gordailu hori eskatuko. Estatua, autonomia erkidegoak, toki entitateak eta horien guztien mendeko erakunde publikoak gordailu hori egin beharretik salbuetsita daude, baita urtarrilaren 10eko 1/1996 Legearen 6.5 artikuluaren babesean doako laguntza juridikorako eskubidea duten auzilariak ere.\nOhartarazten da gordailu hori egin ezean errekurtsoa ez dela tramitatzeko onartuko.\nEta egun horretan xedapen zatian hauxe dioen dekretua eman da:\nLehenbizikoa.-Ordaintzeko errekerimendurik egin gabe, diru kopuru hauek berdintzeko adina ondasun enbarga biezazkiote betearazpenpeko alderdiari, hots, Manuel Altuna S.L.ri:\n1.-12.761,78 euroko printzipala.\n2.-Interesetarako kalkulatu diren 765,70 euro.\n3.-Kostuetarako kalkulatu diren 1.276,18 euro.\nZordunari adierazten zaio erreklamatzen zaizkion diru kopuru horiek epaitegi honetako Gordailu eta Kontsignazioen kontuan ordain ditzakeela: Banestoren 00301846420005001274 kontua, 0030000064000612 kontzeptua.\nIgor bedi ofizioa Jabetza Erregistroko Indizeen Zerbitzura eta betearazpenpeko alderdiaren helbideari dagokion jabetza erregistrora, haien datuen arabera betearazpenpeko alderdiak dituen ondasun eta eskubide guztien zerrenda eman dezaten; halaber, erants bedi betearazpenpeko alderdiaren ibilgailuen titulartasunari buruzko informazio-oharra.\nOrdainarazten den diru kopurua osorik ordaindu ezean, eta ondasunen enbargoa deusetan galarazi gabe, egin bekio zordunari edo haren legezko ordezkariari errekerimendua hamar eguneko epean bere ondasun eta eskubideen zerrenda aurkez dezan, bere erantzukizuna bermatzeko beharrezkoak diren xehetasunekin. Ebazpen honen jakinarazpenak horren berri emateko formazko errekerimendua egiteko balio du.\nBigarrena.-Erants bitez Nafarroako Zerga Ogasunaren, Tributu Administrazioaren Estatu Agentziaren, Trafiko Zuzendaritza Nagusiaren eta Gizarte Segurantzaren Diruzaintza Orokorraren datu-baseetara sartzeko aplikazio informatikoetatik lortutako oharrak. Horien edukia aztertuta, betearazpenpeko alderdiaren honako ondasun edo eskubide hauen enbargoa deklaratzen da:\nPertsona fisikoen errentaren gaineko zerga edo balio erantsiaren gaineko zerga edo beste edozein zerga dela eta -betearazpenpeko alderdiaren izaera juridikoa zein den-, Nafarroako Foru Ogasunak eta Estatuko Ogasunak betearazpenpeko pertsonari edo enpresari itzuli behar dizkioten diru kopuru guztiak, premiamenduaren xede diren diru kopuruak berdindu arte.\nMatrikula hauek dituzten ibilgailuak: NA0890AY / 2701GFV / 2497GFV / 8554FZW / 9480FZT / 9469FZT / 9415FZT / 9409FZT / 9396FZT / 9377FZT /9354FZT / 4687FNR / 4613FNR / 3784FKC / 4835FKB / 1771FHR / R9616BBB / 2723DTH / R0585BBW / 9921DCS /NA2569 V / NA07121R / NA3821AT / NA5834R02 / R9102BBF / R2146BBH / R3001BBH / R2685BBJ / R2688BBJ / Z06842R. Horri dagokionez, igor bitez aginduaren bi kopia Ondasun Higigarrien Erregistro egokira, enbargoaren idatzoharra egiteko, eta eskatu, aldi berean, lotutako zama eta kargen ziurtagiria, Trafiko Zuzendaritza Nagusian ageri direnak ere barnean hartuko dituena. Demandaren idazkian betearazleak enbargatzeko eskatu dituen ibilgailuei dagokienez, hari igor bekio Trafikoko Zuzendaritza Nagusian ondarearen inguruan egin den azterlanaren emaitza, eta, orobat, jakinaraz bekio erregistro horren arabera betearazpenpekoaren titulartasunekoak diren ibilgailu guztiak enbargatzeko neurria hartu dela.\nIruñeko Lehen Auzialdiko 1. Epaitegiaren 124/2010 eta 11880/2012 betearazpenetan, Iruñeko Lehen Auzialdiko 4. Epaitegiaren 302/11 betearazpenean, Iruñeko Lehen Auzialdiko 5. Epaitegiaren 1008/2010 betearazpenean, Iruñeko Lehen Auzialdiko 7. Epaitegiaren 738/2011 betearazpenean, Nafarroako Lan arloko 2. Epaitegiaren 150/2011 betearazpenean eta Nafarroako Lan arloko 3. Epaitegiaren 38/2011 betearazpenean dagoeneko atxikitako ondasunen berrenbargoa, baita auto horietan betearazpenpekoaren alde gera daitekeen soberakinaren enbargoa ere. Igor bedi behar den idatzagiria, prozedura eta epaitegi horietan enbargoaren kontu har dezaten, eta eskatu, aldi berean, haien premiamendu bidearen egoerari buruzko ziurtagiria.\nBetearazpenpeko alderdiak ondoko enpresa hauekin dituen kredituak: Lautrans, S.L., Urgatrans, S.L., Logiscar Temperatura Controlada,SL, Bonduelle Iberica SAU, Logesta Gestion de Transporte, SA, Agencia de Transporte Cidatrans, S.L., Mesarga, S.L., Transportes Judez, S.L., Urpe Operadora S.L., Perfiles de Precision, S.L., Congelados de Navarra, SA, Allianz Compañia de Seguros y Reaseguros, Servicios Logisticos Globales Transimaz, Transportes Insausti, S.A. Ondarreta Mesas Y Sillas, S.L., Integración de Monatjaes y Plásticos, S.L. Agencia de Transportes Cidatrans, S.L., Gelagri Iberica, S.L., Urzainqui Gorrindo, Alfonso; eta, halaber, betearazpenpeko alderdiak LTN Gestión Cargo, S.L. enpresarekin izan duen kreditua, betearazleak betearazteko demandaren idazkian eskatzen duen bezala; ofizioa igorriko zaie, bost eguneko epean, epaitegi honen kontura betearazpenean ordaindu gabe dagoen zenbateko osoa transferitzeko, edo hurrengo zorrak, zenbateko osoa berdindu arte, betiere legezko adierazpen eta ohartarazpenak eginda, hura bete ezean.\nBetearazpenpeko alderdiak Nafarroako Aurrezki Kutxa eta Nafarroako Rural Kutxa banku erakundeetan izan ditzakeen kontu korronte, aurrezki kontu eta gordailu mota guztietako saldoak, baita haren izenean dauden balore higigarri guztiak ere, finantza erakunde horiek haien gordailuzain edo bitarteko gisa jarduten badute; hori guztia premiamenduaren xede diren diru kopuruak berdindu arte. Enbargoa bermatzeko eta eraginkorra izan dadin, bidal bekie ofizioa aipatu diren entitateei, betearazpenean erreklamatzen den diru kopurua atxiki dezaten saldo horietatik, egonez gero, eta epaitegi honetako kontura transferi dezaten.\nManuel Altuna S.L.ren Imarkoaingo helbidean (Europa, Garraioaren Hiria, 11, 1., 6 C bulegoa) aurki daitezkeen eskudirua eta ondasun higigarriak, diru kopuru hau berdintzeko: 12.761,78 euroko printzipala, gehi 765,70 euro behin-behineko interes gisa, eta 1.276,18 euro behin-behineko kostuen ordainean.\nBidal bedi horretarako exhortoa betearazpenpekoaren helbideko (Europa, Garraioaren Hiria, 11, 1., 6 C bulegoa, Imarkoain) epaitegira, edo komunikazioa Enbargo eta Komunikazio Egintzen Zerbitzu Orokorrera. Izendatzen den batzorde judizialak ahalmena izanen du sarrailagilearen eta indar publikoaren laguntza eskatzeko. Legez ezarritako lehentasun ordenari jarraituko zaio eta ondasunak zuzenbidearen arabera gordailutuko dira; beharrezkoa bada, gordailuzaina izendatuko da eta legezko ohartarazpenak eginen dira. Ebazpen honek erabaki den enbargorako agindua behar den moduan egiteko balioko du. Auzi-jartzaileak enbargo-eginbidean esku hartzeko ahalmena izanen du, hala badagokio zuzenbidez.\nJakinaraz bekie ebazpen hau alderdiei legezko eran.\nAurka egiteko bidea.-Epaitegi honetako Idazkaritzan berraztertzeko errekurtsoa aurkeztea, jakinarazpena jaso eta ondoko hiru egun balioduneko epean. Errekurtsoa jartze hutsak ez du etengo erabakitakoa bete beharra (Lan Prozedurari buruzko Legearen 551.5 artikulua).\nBotere Judizialari buruzko uztailaren 1eko 6/1985 Lege Organikoari azaroaren 3ko 1/2009 Lege Organikoak erantsitako 15. xedapen gehigarrian adierazten den moduan, errekurtsoa jartzearekin batera, epaitegi honek Baneston duen Gordailu eta Kontsignazioen Kontuan (4148 0000 64 0006 12 kontua) 25 euro sartu izanaren gordekina aurkeztuko da; agiri horretan "31. errekurtsoa" idatzi behar da kontzeptu gisa . Diru kopuru hori sartzeko banku-transferentzia ere egin daiteke, 0030 1846 42 0005001274 kontura; espedientearen urte eta zenbaki berak jarriko dira eta jarraian, hutsune batez bereizita, goian adierazitako kodea ("31. errekurtsoa").\nEta Manuel Altuna, S.L.ri legezko jakinarazpena egiteko balio izan dezan, non den jakiterik ez baitago, honako hau egiten dut Nafarroako Aldizkari Ofizialean argitara dadin.\nHartzaileari ohartarazten zaio ez dela beste jakinarazpenik eginen, autoenak, epaienak edo epatzeenak izan ezik.\nIruñean, 2012ko otsailaren 9an.-Idazkari judiziala, Alfonso Pérez Ruiz.\nIragarkiaren kodea: J1202421


TAKE Tolosa :: Partido ia borobila\nPartido ia borobila\nAzken laurdena kenduta, partido bikaina izan zen infantil neskena.\nLarunbat goizekoa 6.jardunaldia izan zen Take Oria Elektricidad-eko taldekideentza, eta aurkari Zarautzeko taldea genuen. Lehenengo laurdenean taldekideak irabazteko gogo ikaragarriekin kantxaratu ziren, joko politta erakutsiz. Horri esker, Zarautz-eko taldea baino gehiago izan ziren.\nHurrengo bi laurdenetan, Zarauzko taldeak maiala pixka bat igo zuen eta markagailuan hurbiltzen hasi zire,n hirugarren laurdenaren amaierarako berdinduta uztera irtxi arte.\nTaldea jokoaz gustura eta harro zegoen, baina oraindik azken laurdena geratzen zitzaigun jokatzeko. Tamalez, ez genuen jakin izan azken laurden hori aurrera ateratzen, eta aurkariak 10 puntu jarraian sartu ondoren, penaz geratu ginen. baina ala ere, sentsazio .\nNahiz eta oraindik garaipenarik ez lortu denboraldian zehar, oso gustura geratu ginen partiduko lehen hiru laurdenetan ikusi genuenarekin, izan ere entrenamenduetan landutakoa partiduan txertatzea lortu genuen. Eta bide hori jarraituz gero, iritxiko da noizbait.\nBaina orain entrenatzen jarraitzea besterik ez zaigu geratzen. 1,2,3...TAKE!\nDEFENSAK DUEN GARRANTZIA


Keane taldeak disko berriaren grabazioa amaitu du\nHirukotea gisa ezagutu bagenuen ere, laukote gisa datorkigu taldea. Grabazioaren amaiera ospatzeko, euren hirian, East Sussexen, kontzertu berezia emango dute kantu berriak lehenengo aldiz aurkezteko.\nKeane taldeak jakinarazi berri du amaitu dituela dagoeneko estudioko lan berria grabatzeko lanak. Laukote bihurtutako taldeak (gogoratu orain arte hiru taldekide baino ez direla izan) ospatu egin nahi du hori eta, ospatzeko, eurentzat oso kuttuna den areto batean emango dute kontzertu berezia: euren hiriko, East Sussexeko, De La Warr pabilioian, martxoaren 9an. Bertan joko dituzte estrainekoz disko berriko kantuak.\nDisko berriari buruzko informaziorik ez du eman Keane taldeak baina iragan urtean egindako elkarrizketa batean esan zuten euren ibilbide osoko elementuak izango dituela lan berriak, baina, batik bat, Under the iron sea diskoaren ukitua izan dezake. Gogoratu iaztik Jesse Joseph Quin dutela taldekide berria.\nInformazio gehiago:Eitb: Keane taldeak disko berriaren grabazioa amaitu du


Erosotasuna, Erogonomia, Moldakortasuna\nAutomozioa, etxetresna elektrikoak eta altzariak erosoak eta osasungarriak izatea eragiten dugu.Eroso eta osasungarri direla diogunean, erabiltzailearentzat funtzionaltasun eta mugimendu berriak sortzen ditugula esan nahi dugu.\nEspazio moldakor, eroso eta ergonomikoak sortzen dituzten produktu eta zerbitzu fidagarriak eta bideragarriak eskaintzen ditugu.\nProduktu garapen eta fabrikazioan aditu diren ingeniariak gara eta mugimendu konplexuko sistema sendoak sortzen ditugu.\nHainbat ingurunetan erabiltzaileak produktuekin duen elkarreraginaren balioa handitzen duten mugimenduen dinamika ulertzen eta sentitzen dugu.\nPertsonen eta objektuen arteko elkarrekintzaren bidez, moldakrtasun, erosotasun eta osasun-esperientzia ukiezinak sortzen ditugu.\nSmart Comfort Plataforma, AIALA Jarduera\nZure ingurugiroa esperientzia atsegina bilakatzea da.\nLan espazio, produktu eta sistemak diseinatu eta antolatzeko prozesua da, beren erabiltzaileen beharretara ahalik eta hobekien egokitzeko xedearekin.\nZinematikak mugimendua ematen die espazioei, erabilera eta eginkizun berri eta erakargarriak bermatuz. Horrek esan nahi du Moldakortasunak espazioaren potentzial guztiaz baliatzeko aukera eskaintzen duela.\nPuntu, gorputz eta sistema mekanikoen mugimendua aztertzen du, beren ezaugarri fisikoak eta pairatzen dituzten indarrak aintzat hartu gabe.\nZinematika eta Merkatutik Merkatura ikuspegi holistiko batetik ulertzen ditugu. Kontzeptuetatik hasiz eta ekoizpen-parametroetan amaitu arte, alderdi guztiak integratuta dituen osoko prozesu batean. Diseinua baino askoz gehiago da. Ekoizpen ingeniariekin harreman estuan lan egiten dugunez, gure produktua sendoa eta fidagarria da eta kalitaterik handiena eskaintzen dio azken erabiltzaileari.\nItxiera mekanismoa: 4 puntu birakaritan oinarritutako zinetika birakari bat diseinatzerakoan, presiorik gabeko juntura askeak sartzeak duen garrantziaz ohartu ginen. Plateren pixua altxatzeko egin beharreko esfortzua ahalik eta gehien murriztea baitzen gure nahia.\nBiraketa-puntuen marruskadura zenbat eta handiagoa izan, orduan eta handiagoa izango da erabiltzaileak egingo duen alferrikako energia-kontsumoa. Beste behin, erabiltzaileak kalitate handiko eta funtzionatzen duen produktu bat jaso zuen.\nPuntu birakariak: blokeo sistema garatu genuenean, ordura arte aplikatzen zen teknika gainditzeko beharraz ohartu ginen. Plakaren mozketa finaren teknologiaz hitzegiteaz gain, , bere inguruan dituen osagaiei lotzeak izan zezakeen garrantziaz ohartu ginen.\nHorretarako, itxiera-sistemak itxiera-pasagailuaren eta plakaren artean etengabeko kontaktua izatea erabaki genuen. Kontaktu horrek laua izan behar zuen indarren askatzea homogeneoa eta egonkorra izan zedin. Funtsean, garrantzitsuena da horri esker erabiltzaileak produktuaren eta hura egiten duen markaren kalitate altuaz jabetzen dela\nHonako hauetarako soluzioak garatzen ditugu\nAutomobilgintza Etxetresna elektrikoak eta Altzariak\nHettich Group taldeko negozio-unitate bat gara. Altzarientzako osagarrien merkatuan azken 150 urteotan lider izan da Hettich.\nGuri buruz gehiago jakin\nParteka ditzagun ideiak


Kontrolerako Osoko Bilkura Jaitsi\n1. Galdera, Garbiñe Mendizabal Mendizabal Euzko Abertzaleak taldeko legebiltzarkideak Kultura eta Hizkuntza Politikako sailburuari egina, euskararen eta kulturaren erabilera sustatzeari buruz. (11\_10\_05\_01\_0151)\n2. Galdera, Rebeka Ubera Aranzeta EH Bildu taldeko legebiltzarkideak Segurtasuneko sailburuari egina, Legebiltzarreko sarreragunean herritarren hizkuntza-eskubideak urratzeari buruz. (11\_10\_05\_01\_0146)\n3. Galdera, Jon Hernández Hidalgo Elkarrekin Podemos taldeko legebiltzarkideak lehendakariari egina, Beatriz Artolazabal Eusko Jaurlaritzako sailburu andreak Euskadin bizitza duina izateko zenbateko ekonomiko nahikoaz egin dituen adierazpenei buruz. (11\_10\_05\_01\_0140)\n4. Galdera, Alexia Castelo de Sa Euskal Sozialistak taldeko legebiltzarkideak Lan eta Justiziako sailburuari egina, Euskal Autonomia Erkidegoko familia-elkarguneek ematen duten zerbitzua hobetzeko hartu beharreko neurriei buruz. (11\_10\_05\_01\_0148)\n5. Galdera, Alfonso Alonso Aranegui Euskal Talde Popularreko legebiltzarkideak lehendakariari egina, koordinazio politikoari buruz. (11\_10\_05\_01\_0147)\n6. Interpelazioa, Maddalen Iriarte Okiñena EH Bildu taldeko legebiltzarkideak lehendakariari egina, Katalunian datozen hileotan sortuko den egoera berriaren inguruan Jaurlaritzak dituen asmoei buruz. (11\_10\_04\_01\_0067)\n7. Interpelazioa, José Ramón Becerra Carollo Elkarrekin Podemos taldeko legebiltzarkideak Ekonomiaren Garapen eta Azpiegituretako sailburuari egina, hegoaldeko tren-saihesbidearen inpaktuari eta beste tren-azpiegitura batzuekiko konektibitateari buruz. (11\_10\_04\_01\_0065)\n8. Interpelazioa, M.ª del Carmen López de Ocariz López de Munain Euskal Talde Popularreko legebiltzarkideak Ekonomiaren Garapen eta Azpiegituretako sailburuari egina, Gasteizko hegoaldeko tranbia zabaltzeko proiektuari buruz. (11\_10\_04\_01\_0069)\n9. Galdera, José Ramón Becerra Carollo Elkarrekin Podemos taldeko legebiltzarkideak Ekonomiaren Garapen eta Azpiegituretako sailburuari egina, Arasur plataforma logistikoaren bideragarritasunari buruz. (11\_10\_05\_01\_0142)\n10. Galdera, Mikel Otero Gabirondo EH Bildu taldeko legebiltzarkideak Ekonomiaren Garapen eta Azpiegituretako sailburuari egina, Gasteizko udalerrian gasa bilatzeko tramitatzen ari den Armentia-2 putzuaren inguruan. (11\_10\_05\_01\_0143)\n11. Interpelazioa, Laura Garrido Knörr Euskal Talde Popularreko legebiltzarkideak Enpleguko eta Gizarte Politiketako sailburuari egina, DSBEaren eta Lanbide-Euskal Enplegu Zerbitzuaren erreformaren atzerapenari buruz. (11\_10\_04\_01\_0068)\n12. Galdera, Nerea Kortajarena Ibañez EH Bildu taldeko legebiltzarkideak Enpleguko eta Gizarte Politiketako sailburuari egina, BetiON zerbitzuan eman diren zenbait aldaketaren ondorioz telelaguntza zerbitzuko 105 langileek iragarri dituzten lanuzteen inguruan. (11\_10\_05\_01\_0139)\n13. Interpelazioa, Miren Larrion Ruiz de Gauna EH Bildu taldeko legebiltzarkideak Hezkuntzako sailburuari egina, UPV/EHUk ikerkuntza-arloan planteatu dituen baliabide ekonomiko zein bestelakoen beharren inguruan Hezkuntza Sailak dituen asmoez. (11\_10\_04\_01\_0066)\n14. Galdera, Cristina Macazaga Sáenz Elkarrekin Podemos taldeko legebiltzarkideak Hezkuntzako sailburuari egina, Hezkuntzako sailburuordeak unibertsitatez kanpoko ikastetxe publikoetako zuzendarien izendapena urtebetez luzatzeko eman zuen 2017ko otsailaren 21eko ebazpenari buruz. (11\_10\_05\_01\_0091)\n15. Galdera, Iker Casanova Alonso EH Bildu taldeko legebiltzarkideak Hezkuntzako sailburuari egina, ESS-Bilbao egitasmoaren inguruan 2017ko apirilaren 27an burutu zen Legebiltzarreko osoko bilkuran hartutako erabakiaz. (11\_10\_05\_01\_0149)\n16. Galdera, Eukene Arana Varas Elkarrekin Podemos taldeko legebiltzarkideak Hezkuntzako sailburuari egina, eskola mistoaren eredutik genero-indarkeriari aurre hartuko dion hezkidetzaren bidezko eskolaren eredura eraldatzeari buruz. (11\_10\_05\_01\_0150)\n17. Galdera, Borja Sémper Pascual Euskal Talde Popularreko legebiltzarkideak Hezkuntzako sailburuari egina, Euskal Herriko UPV/EHU unibertsitate publikoak Espainiako unibertsitateen arteko rankingean duen lekuari buruz. (11\_10\_05\_01\_0152)\n18. Galdera, Nerea Llanos Gómez Euskal Talde Popularreko legebiltzarkideak Segurtasuneko sailburuari egina, ertzainei armak eramateko posibilitatea mugatzeari buruz. (11\_10\_05\_01\_0144)\n19. Galdera, Nerea Llanos Gómez Euskal Talde Popularreko legebiltzarkideak Segurtasuneko sailburuari egina, Ertzaintzari egindako omenaldi-ekitaldiari buruz. (11\_10\_05\_01\_0145)


http://emporiumsoft.com/product/nik-software-silver-efex-pro2/ Eduki guztiak CC-by-sa 4.0 lizentziapean argitaratu dira kontrakoa adierazi ezean.\nHankaluzea, Marasmio jangarria\nHankaluzea, marasmio jangarria ere deitua, izugarri hedatutako perretxikoa da. Hizkuntza askotan ditu izen arruntak, eskualde geografikoaren araberakoak. Euskal izenek, bere estipe luze eta jateko balioari egiten diote erreferentzia. Izan ere, perretxiko hau oso preziatua da bere zaporeagatik eta adituek zapore bikainekotzat jotzen dute, nahiz eta beste onddo jangarri asko bezain mamitsua ez izan.\nArgazkia: Federico Calledda\nDeskribatzailea: Fr. (1836)\nhttp://www.ngocacr.com/undergraduate-creative-writing-programs/ undergraduate creative writing programs Ez da oso tamaina handikoa, 1-5 cm lortzen dituelarik. Kanpai-formakoa da, hasieran ertz kiribilduarekin eta gerora forma ganbila hartuz doalarik. Heldutan ertzak gorantz egin dezake eta maiz erdialdean konkor bat izaten du. Lehorra da, leuna, kolore xumekoa edo batzutan zurixka edo gorrixka. Orokorrean kolorez aldatzen da lehortuz doan heinean. Batzutan ertza ilunago koloreztatua.\nNahiko luzea da eta hortik datorkio onddo honi izena. 2-8 cm-ko luzera eta 1,5-6 mm-ko zabalera ditu, lehorra da, gogorra eta malgua. Kolore argikoa edo pileoaren kolore berekoa.\nOrriak estipeari loturik edo ez. Elkarrengandik hurbil kokaturik, zuriak edo laranja argiak.\nKolore zurikoa, eta zurruna. Zapore eta usain gozoa.\nEspora eliptikoak eta leunak, 7-10 x 4-6 mikratakoak. Ez dute almidoirik, ez zistidiorik ere. Jalkina klore zurikoa.\nSaprobioa da belarkarak dauden eskualdeetan. Maiz dunetan aurki daiteke, kostaldeko belarkaren artean. Talde handietan hazten dira, multzoak, arkuak edo eraztunak eratuz.\nUda eta udazkenean aurki daiteke, tenperaturak epelak direnean.\nOnddo hau oso preziatua da bere zaporeagatik, nahi eta ez den gainontzeko onddo jangarriak bezain mamitsua. Adituek jateko perretxiko bikaintzat jotzen dute. Bere kontserbaziorako, pileoa estipetik banatzen da, perretxiko ugariren pileoak hari baten bidez batuz, lehor daitezen. Gerora zaporea emateko erabiliko dira. Normalean estipeak ez dira sukaldaritzan erabiltzen, nahiz eta batzutan xehetu eta lehortzen diren, bizigarri modura erabiltzeko arrain eta haragiekin. Onddo hau ere lehorra saltzen da "moixernó" izenez. Onddo honen zapore gozoa trehalosa azkureari zor zaio, lehortuta izan arren urarekin kontaktuan indartu egiten dena.\nEz dira eraztunetan biltzen.


2001eko urrian, irailaren 11n World Trade Centerren aurkako erasoak gertatu eta hilabetera, Amerikako Estatu Batuetako Aire Armadako pilotu batek historia egin zuen: drone moderno batekin (The Predator) eraso hilgarria egin zuen lehen pertsona izan zen. Ordutik, droneak XXI. mendeko sarraski selektiboen tresna eta ikur nagusi bihurtu dira, batez ere AEBek izendatutako “terrorearen aurkako gerraren” mantrapean.AEBetako Gobernuak droneak erabiltzeko eman zuen arrazoi nagusia “zehaztapen kirurgikoa” da. Hau da, teknologia horrek gaiztoak hiltzeko eta albo-kalteak saihesteko, eta zibilei edo “errugabeei” kalteak gutxitzeko oso baliagarria izango zelako. Edo zelakoan, hobe esanda.\n2001eko irailaren 11ko atentatuetatik hona, airetik egindako bonbardaketek eta droneekin egindako erasoek 22.000 zibil hil dituzte gutxienez, Airwarsek argitaratu berri duen ikerketa baten arabera. Baina, 2014an Ingalaterran sortutako erakunde independenteak ohartarazi duenez, egiazko kopurua 48.000 ingurukoa izan daiteke.\nSirian ISISen aurkako operazioetan, Irak eta Afganistango gatazketan eta Yemen, Somalia, Pakistan eta Libiako “matxinatu” eta “terroristen” aurkako erasoak kontuan hartuta, AEBek esan dute airetik, gutxienez, 91.340 eraso egin dituztela azken 20 urteotan. Adibidez, 2014ko udatik 2019ko uda bitarte, nazioarteko indar koalizioaren 14.570 drone-eraso izan ziren Iraken, eta 19.785 Sirian. Eraso horietan eragindako hildakoen estimazioen arabera 13.000 zibil hil zituzten, horietatik 2.300 haurrak ziren.\nDavid Rohde New York Times egunkariko kazetaria hainbat hilabetez bahituta izan zuten talibanek Pakistanen 2008eta 2009an. Gatibualdian lehen eskutik ezagutu zuen droneen eragina herritarren artean: “Gatibu izan ninduten garaian Pakistango herritarrekiko begikotasun handia garatu nuen, talibanen eta amerikar teknologia errukigabearen artean harrapatutako zibilekiko. Lurrean den infernuan bizi dira (a hell on earth ingelesez).\nDrone bidezko bonbardaketek ez dituzte herrialde baketsurik sortu, ez dute “etsairik” garaitu, eta ez dituzte errugabeen heriotzak saihestu. Beldurra eta gorrotoa handitu besterik ez dute egin, baita pertsonen exodo masiboa eta pobrezia handitu ere. Pantailaren bestaldean, aldiz, norbait hiltzea bideo-jokoetan aritzea bezain erraz eta azaleko kontu bilakatzea lortu dute.\nGerra eta gardentasuna ez dira elkarren lagunak, eta droneen erasoek are gehiago lanbrotu dute gerraren biktima eta kalteei buruzko informazio zehatza eta biktimen aitortza lortzea.\nBi hamarkada igaro dira 2001eko irailaren 11tik. Baina haren legatuak gerra egiteko era ezezik, nazioarteko testuingurua erabat aldatu du. Gobernuekiko mesfidantza jaitsi den maila berera heldu baita giza eskubideekiko errespetua.


Euskal Herria Bildu - Errekondok Rajoyri: "Liburu gehiago eta arma gutxiago"\nErrekondok Rajoyri: "Liburu gehiago eta arma gutxiago"\n"Arma gutxiago eta liburu gehiago" esan dio hiru aldiz Xabier Mikel Errekondok Mariano Rajoyri Zintronikoko ikastetxe publikoko haur batek Guardia Zibilaren fusila eskuan zuen argazkia erakusten zuen bitartean.\nEuskal diputatuak salatu duenez Espainiako gobernuak haurrak babesteko plana iragarri eta egun berean "haur horien eskuetan porrak eta armak jarri" eta txosten "fantasmak" erabiliz Nafarroan hizkuntza murgiltzearen aurka jotzen du.\nDiputatu subiranistak kritikatu duenez, "Espainiako gobernuak fusilez doktrinatu nahi ditu haurrak". Jarraian, haur horiei guztiei Tres Cantos, La Salve eta Intxaurrondoko sotoak ere erakutsiko dizkieten galdetu dio Rajoyri. Baina ez da hori izan egin duen galdera bakarra, izan ere, elektrodoak eta burdin makilak atxilotuen barrabil eta baginetan erabiltzen ere erakutsiko ote dieten galdetu dio Espainiako presidenteari.\nHorregatik guztiagatik, bere sutez, Rajoyk egin dezakeen pedagogiarik onena polizia eta Guardia Zibila Euskal Herritik ateratzea da.\nBien arteko eztabaida errekondoren galdera batek sortu du. Diputatu subiranistak jakin nahi izan du ea pedagogikoki zer ekarpen egiten duen Guardia Zibilak haurrei arma erakustaldiak egiteak.


Martxoaren 8a - Emakumeen Nazioarteko Eguna - Euskalerriko Eskautak Bizkaia\nNabarmena / Día Internacional / EEB\nby Bizkaia · Published 7 March, 2018 · Updated 7 March, 2018\nMartxoak 8 aldarrikapen egun bat da, gizon eta emakumeen arteko berdintasunaz gain, pertsona guztien arteko berdintasuna nahi dugula ozenki esateko. Eskaut moduan, ekitatean, justizian, bakean, naturarekiko errespetua eta batez ere berdintasunean oinarritutako mundu batean sinesten dugu. Uste dugu, gutariko bakoitza askea dela erabakiak hartzeko, iritzia emateko, ekiteko eta batez ere gainerakoen moduan tratatuak izateko. Horregatik, gure inguruko zein munduko leku urrunenetako ahotsekin bat egiten dugu ozenki eta argi esateko berdinak garela. Horrez gain, egunen zehar egingo diren ekintzen helburuekin bat gatoz: indarkeria matxista eta sistema patriarkala salatzea, emakumeek jasaten dituzten zamak nabarmentzea eta alternatiba feministak sortzea, “emakumerik gabe herrialde bat gelditu egiten dela” erakusteko.\nEuskalerriko Eskautak Bizkaiatik, egun honetara batzen gara oinarri oso argi batekin: berdintasuna lortzeko, honetan heztea ezinbestekoa da eta hau dugun tresnarik hobeenetakoa da. Etengabeko kontsumora, berekoitasunera eta bakardadera bultzatzen gaituen edo pertsona zekenak bihurtzen gaituen sistema kapitalista honetan, guk partekatzea eta berdintasuna gure bizitzaren oinarri moduan nahi ditugu. Horregatik guztiagatik, gaiaren inguruko hausnarketa egitera eta zuen auzo zein herrietako ekintzetan parte hartzera gonbidatzen zaituztegu, denon artean lortu nahi dugun berdintasunak indarra eta ahotsa izan dezan. Baita, egiten dituzuen ekintza guztietan berdintasuna oinarria izaten jarraitzea baina batez ere, gogoraraztea hau ez dela urtean behin landu beharreko kontu bat baizik eta egunero indarrez hartu behar den erronka baizik.\n“Ez da jadanik bereizketarik juduaren eta judu ez denaren artean, esklaboaren eta librearen artean, gizonezkoaren eta emakumezkoaren artean, zuek guztiok bat baitzarete Kristo Jesusengan.” (Gál. 3.28)\nEuskalerriko Eskautak Bizkaia – Gizarte Mahaia\nHorrez gain, zuen taldean edota erreferentzia taldeetan otoitza bat egitea proposatuko dizuegu.\nOtoitza 8 Marzo – Martxoak 8\nNext story Elizbarrutietako Misioen Kanpaina\nPrevious story Prestakuntza Bolunta


Euskal literatura 2005. urtean - Euskonews\n335 Zenbakia 2006-02-17 / 2006-02-24\nEuskal literatura 2005. urtean\n"L Estepan Urkiaga Basaraz. "Lauaxeta". auaxetaren” jaiotzaren mendeurrena izan den honetan, hamaika izan dira bere gorazarrez egin diren erakustaldiak, hitzaldiak eta mota guztietako errezitaldiak, joera bi nabarmendu dira euskal literaturaren munduan. Bata, aski ezaguna, narratiba nabarmen gailentzen zaio lirikari. Ez da berria, aspalditik gainera. Bestea, ostera, berri samartzat har genezake. Aspaldion aldi nagusi bi ditugu euskal liburuak plazaratzeko, bata, udaberrian, bestea Durangoko azokarekin bat. Eta orain arte, azken hori garrantzitsuena izan bada ere, urteko lehenengo labealdiak gero eta inportantzia handiagoa hartu du. Bi izan dira aitzakia nagusiak: bateko, apirilaren 23an ospatzen den Liburuaren Nazioarteko Eguna bada nahiko akuilu eta tiradizo jendeak liburuak eros ditzan. Horren epelean argitaletxeek prest izaten dituzte produktu berriak. Besteko, berehala uda dator, eta udan, gezurra badirudi ere, beste sasoietan baino gehiago irakurtzen omen da. Aitzakiok ez dira hutsalak, eta gainera Durangorainoko bide luzea egin eta bete behar da nola edo hala, horregatik azaldu dira merkatura hainbeste izenburu udaberri partean, lehiatsu. Bada, hala ere, bi sasoien arteko aldea, oraindik puskaezina: izenik garrantzitsuenak Durangoko azoka kontuan hartuta plazaratzen dira. Horrek ez du esan nahi, inondik inora, udaberrian liburu interesgarririk argitaratu ez denik, irakurleen interesa beti ase behar da. Eta gainera, horixe da azken urteotan aldatu dena, urteko lehenengo argitalpen horien artean badira benetan kontuan hartu behar ditugun liburuak, esan dezagun liburu arrunten artean gero eta lore preziatu gehiago aurkitzen dugula. Horrekin jokatzen dute argitaletxeek. Aurtengo Durangoko azokak, bisitari eta erosle kopuruari dagokionez, inflexio puntua adierazi izanak, adierazgarria eta kontuan hartzekoa izateaz gain, gaude joera hau indartu baino ez duela egingo. Eta kalteak ikusi baino, beharbada, inguruko beste literatura batzuekin alderatuta, egoera normalagoa genuke.\nKoldo Izagirre Urreaga. Jada urteko lehenengo labealdiak, beste behin ere, narratibaren nagusitasuna ekarri zigun. Esan bezala, ez da berria eta ez gaitu harritu behar, kezkatu bai, ordea, poesiazaleak direnak. Hain berria ez dena izan da hainbeste ipuin-liburu argitaratu izana. Benetan urte ipuintsua izan da. Behingoagatik baino ez bada ere, atzerriko lanen itzulpenengatik izan ez balitz, kopuruetan eta guzti ipuina eleberriari gailenduko zitzaion. Behintzat, euskal idazleen artean nahiko parean ibili dira. Horren arrazoietan arakatzeak luze joko luke orain, baina kasualitatea kasualitategia begitantzen zaigu eta dakiguna da hau ziklikoki gertatzen dela. Beraz, arrazoiak daude uste izateko, argitalpen kopuruaz landa, 2005eko ipuingintzak zedarritu duela mende hasierako lehenengo hamarkadaren ipuina. Sasoi bat itxi da eta beste bat zabaldu da. Joerak badoaz argituz. Ipuingile petoen artean Iban Zaldua nabarmentzen da. Etorkizuna (Erein) bildumak berriro ere ipini gaitu hamarkada honetako ipuingilerik inportantenetariko baten aurrean. Bilduma garrantzitsuak ere izan dira Koldo Izagirreren Sua, nahi, Mr Churchill? (Susa) eta Harkaitz Canoren Neguko zirkoa (Susa) bildumak. Biak ipuingintzara itzuli dira, Canoren kasuan Belarraren ahoa (2004, Alberdania) nouvellerakin edo ipuinetik nahiko duen eleberri laburrarekin narratiba alorreko 2005eko Euskadi Saria irabazi eta gero. Pasaiako itsas paisaia gerra osteko frankismoan erretratatzen duen Koldo Izagirren bilduma, baita Canorena ere, 2005eko libururik onenen artean ditugu. Ipuingintzara ere itzuli dira Xabier Mendiguren Elizegi Bihotz Gosetien Kluba (Elkar) izeneko bildumarekin, entretenigarria eta entretenitzeko den bildumarekin, eta Ana Urkiza Bekatuak (Elkar) liburuarekin, non pertsonen arteko inkomunikazio gaia jorratzen duen. Aingeru Epaltzak, berriz, aldizkarietan sakabanatutako ipuinekin ondu du Lasto sua (Alberdania) bilduma. Era berean, badira bestelako genero batzuetan ibili eta gero ipuingintzan ahalegindu diren idazleak. Horrela ditugu Urtzi Urrutikoetxea bilbotarraren Auzoak (Susa) izeneko ipuin-bilduma, edota gaur egun oso ohikoa ez den prosa lirikoa darabilen Amaia Iturbideren Bidaiarik luzeenak (Erein) bilduma. Alberto Barandianek eta Patxi Zubizarretak ere ipuingintzan egin dituzte euren lanak, Mundu txikia (Susa) eta Pospolo kaxa bat bezala (Pamiela) hurrenez hurren. Oso emaitza diferenteekin estrenatu dira literaturan Imanol Azkue, Egunerokoa ez dena (Erein), eta Uxue Apaolaza, Umeek gezurra esaten dutenetik (Elkar) ipuin-bildumekin. Ana Urkiza, Alberto Barandiaran, Uxue Apaolaza eta Imanol Azkueren ipuinetan bada ezaugarri komuna, azpimarratzekoa. Horietan ipuin labur-laburra nagusitzen da, garapen narratibo gutxikoa, barne sentipenei zuzendua eta gizakien arteko harreman gatazkatsuak jorratzen dituena.\nAna Urkiza. Ipuinak, baina kasu honetan itzulpen arloan, Jon Alonsok euskaratu dituen Julio Cortazar argentinarrarenak nabarmendu behar ditugu, Antologia apetatsua (Txalaparta) izeneko bilduman plazaratu dituenak. Zenbat euskal idazlek ez dute aitortu Cortazarren eragina euren idazlanetan, eta zein gutxi diren euskaraz ditugun bere antologiak. Alonsoren antologia horrek hutsune hori bete du. Itzulpena ere dugu Agota Kristof-en Berdin dio (Alberdania) bilduma, gure artean beti harrera ona duen idazlearena.\nIpuingintzak ere antologia bi eta saio bat utzi dizkigu. Mª Jose Olaziregi irakaslearen ardurapean ondu den euskal ipuin modernoa jorratzen duen antologia, direnetan eta izen eta ipuinik gogoangarrienekin, Mende berrirako ipuinak (Erein) eta Alvaro Rabellik ipuin modernoez, hain zuzen, modu partzialean bere Bizkaiko euskal idazleen ipuingintza modernoa (Labayru) lanean egiten duen generoaren ibilbidearen marrazkia. Lan hauek nabarmentzen dute ipuinaren garrantzia gaurko euskal narratiban. Bestelako da Lux Mundi (Euskal Idazleen Elkartea), bilduma, 2004an Vall de Boi-ko Euskadi eta Catalunyako idazleen arteko topaketetan zenbait euskal idazlek plazaratu zituen ipuinak biltzen dituena.\nHan hemenka sortutako ipuinak eta artikuluak ere bateratu ditu Bernardo Atxagak bere beste lan hibrido batean, Lekuak (Pamiela) saioan, non, hain zuzen, lekuei buruz gogoeta egiten duen. Saioa ere da Iñaki Segurolaren lehenbiziko argitalpena “Gaur ere ez du hiltzeko eguraldirik egingo” (Alberdania). Segurolarena bezalako prosa eder eta jostaria ez zen aspaldi ikusten. Hizkuntzan eta filologian funtsatzen ditu bere hausnarketak. Pako Aristik beste kaiera bat osatu du, egunkari pribatu antzera, pentsamendu eta gogoeta pribatuekin bere Note book (Erein) lanean.\nItxaro Borda. Eleberriari bagagozkio, bi izan dira nabarmendu beharreko eleberriak: Juan Kruz Igerabideren gazte trantsizio garaian baten heldutasun prozesua kontatzen duen Hauts bihurtu zineten (Alberdania) eta Itxaro Bordaren Zeruetako erresuma (Susa), Iparraldeko kolektibitatearen ikuspegi lazgarria. Unai Elorriagak bere estiloari eutsi dion berriro Vredaman (Elkar) eleberrian, aurrekoen aldean garatuago azaldu arren. Ondo eramandako eleberriak izan dira gero eta seguruago ageri den Lutxo Egiaren Ezker hanka falta zuen (Susa) lana eta Karlos del Olmoren “Hiltzaile ilegorria” (Kutxa Fundazioa) abentura eleberria. Hasier Etxeberriaren “Mutuaren hitzak” (Susa) ere ezin da oharkabean pasatzen utzi. Gainontzekoez ezer gutxi, ezin da esan emaitza borobilik egon denik eleberri arloan, nahiko ahula izan da. Horietan, oro har, generoak nagusitzen dira.\n“Lauaxetaren” jaiotza ospatzen genuen eta olerkari handi bati adio esan behar izan diogu, Juan Mari Lekuonari. Baina izan zirelako dira, eta ahots berriak irten dira olerkigintzaren plazara. Eta hori ez da batere hutsala beti argitalpen aldetik oparo ez dabilen generoarentzat. Gotzon Barandiaran larrabetzuarrak Arrakalak (Susa) liburua plazaratu zuen. Amodioari, askatasunari eta iraultzari kantatzen dio olerkariak gure mundu honetan inor ezinbestekoa ez dela erakusten digu. Azpimarratzekoa da, bestalde, Gotzonek, bere Bihotz Bakartien Kluba-ko lagunekin batera poesia sozializatzeko egiten duen ahalegin aparta. Ahots berria ere da Aintzane Galardirena. Euskaltzaindia-BBK saria jaso duen Itoti urdinaren azpian olerki-bilduman nostalgiari kantatzen dio eta bere hizkera sotila nahiz espresio-moldea benetan iradokitzaileak dira. Goizalde Landabasok, berriz, maitasun zapuztuaz idatzi digu bere Jat (Elea) liburuan. Patxi Salaberri aramaioarra ere ibili da oraingo honetan poesiaren arrimuan, bere No (poema akrilikoak) liburuan tonu gogorreko maitasunezko olerkiak pintatu ditu. Bitartean Angel Errok bigarren olerki liburua opari digu, Gorputzeko humoreak (Alberdania), urteko onenetakoa. Karlos Linazasorok Denbora aleak (Pamiela) liburuko olerki existentzialistak utzi dizkigu eta Martin Etxebarriak Bizikleta bat egingo dut zure izenarekin (Elkar) eguneroko gauza arruntetan oinarritzen den bilduma osatu du. Bitartean, Adio (Elkar/Labayru) bildumak Gandiagaren olerki argitaratugabeak jaso ditu.\nMiren Agur Meabe. Aipatu dugun Jon Alonsoren itzulpenaz gain, arlo honetan, baina eleberriari dagokionez, nabarmenduko genuke Julen Gabiriak euskaratu duen James Matthew Barrie-ren Peter Pan (Alberdania/Elkar). Lan honek aspaldi jaso izan du estigma, ume edo gazteentzako literatura ote den. Orain Julen Gabiriaren itzulpenari esker klasiko unibertsal honen edizio egokia gozatu ahal izango dugu euskaraz, gizarteari kritika zorrotzak ihes egiten ez dion fantasia paregabea. Urteak ere utzi digu alor honetako Euskadi sariko irabazlea, Karlos Zabalak itzulitako Emili Zolaren “Parisen Sabela” (Elkar/Alberdania). Eta beti harri bitxiak diren bestelako itzulpenen artean, bat, benetako luxua, Antton Garikanok itzuli duen Toni Morrisonen “Maitea” (Elkar/Alberdania) Saio literarioak ere ez dira falta izan. Horrela Xabier Etxaniz Erlek eta Manu Perez Gasenik 90etako haur eta gazte literatura jorratzen dute 90eko hamarkadako haur eta gazte literatura (Pamiela) lanean. Iban Zalduaren koordinaziopean Ereinek kaleratu du Poetikak & Poemak, bertan Rikardo Arregik, Miren Agurne Meabek, Joseba Sarrionandiak, Castillo Suarezek eta Kirmen Uribek nork bere ikuspegitik lantzen dute poesiaren gaia. Bestetik, Loiolarik ez balitz (Uztarria) izeneko saioan Azkoitiko eta Azpeitiko idazle historikoak berreskuratu dituzte Jose Luis Otamendik eta Iñigo Aranbarrik.\nURKIAGA BASARAZ, Estepan IZAGIRRE URREAGA, Koldo CANO JAUREGI, Harkaitz MENDIGUREN ELIZEGI, Xabier URKIZA IBAIBARRIAGA, Ana ITURBIDE MENDINUETA, Amaia BARANDIARÁN AMILLANO, Alberto Olaziregi Alustiza, María José Lekuona Berasategi, Juan Mari\nNegutik udaberrira : ohiko ihauteak Pirinioetan. Maskarada zuberoan\nDon et contre dans les tournées carnavalesques du Labourd\nEncuesta para el carnaval\nAGUIRRE SORONDO, Antxon


Durangoko Merinaldearen Amankomunazgoa - Amankomunazgoko Adikzioen Prenbentziorako Zerbitzuak erretzeari uzteko kurtso berri bi antolatuko ditu\nAmankomunazgoko Adikzioen Prenbentziorako Zerbitzuak erretzeari uzteko kurtso berri bi antolatuko ditu\nDurangaldeko Amankomunazgoaren Adikzioen Prebentziorako Zerbitzuak erretzeari uzteko kurtso berri bi antolatu ditu. Bat, urrian, arratsaldez 18:30etik 20:00ak arte eta bestea, azaroan goizeko 10:00etatik 11:30ak arte. Bat Durangon izango da eta bestea Elorrion.\nIzena eman duten pertsonen nahia eta kopurua kontuan izanik erabakiko da bakoitza ze herritan egin.\nKurtsoak dohainik izango dira. Lehenengo egunean joatea derrigorrezkoa da, eta ezinbesteko arrazoi bategatik ez bada, joaten ez diren pertsonei baja emango zaie.


Otsailaren 23ko mobilizaziorako atxikimenduak biltzeko, "Esan baietz adostasunari!" manifestua aurkeztu du GuraSOSek - Noaua.eus\nOtsailaren 23ko mobilizaziorako atxikimenduak biltzeko, "Esan baietz adostasunari!" manifestua aurkeztu du GuraSOSek\nNoaua Aldizkaria 2019-01-26 15:11\nGuraSOSek larunbat eguerdi honetan Donostian iragarri duen otsailaren 23rako mobilizazio handiari begira, hitzordu horretarako hautatu duen lelo bera daraman manifestua ezagutzera eman du; "Esan baietz adostasunari!" izenekoa. Manifestu honen bidez, ahalik eta sektore gehien eta anitzenen atxikimenduak biltzeko kanpaina abiatu du gaur hasi eta datorren hilabetera begira. Kanpainak keinu argi bat sinbolizatzen du; eskuko behatz lodia altxatzen dugunean adierazten dugun adostasunarena.\n"Esan baietz adostasunari" kanpainak mezu baikorra, sendoa" helarazi nahi du. Adostasunarekin eta Gipuzkoako demokraziaren kalitatea hobetzeko nahiz Gipuzkoa gatazkatsutik Gipuzkoa eraikitzaile, baikor eta kolaboratibora igarotzeko guztion inplikazioarekin identifikatuko den mezua izan nahi du.\nAdostasunaren keinu hori egitera animatu gaituzte gaur hasi eta datorren hilabetean zehar. Agerraldian parte hartu duten Gipuzkoako sektore ezberdinetako ordezkariek manifestu hau hezkuntza, osasuna, ekonomia, kultura, kirola, ekologia, eta oro har, gizarte eragileen artean zabaldu eta babesa lortzeko konpromisoa erdietsi dute. Gizarteak oro har kanpaina honetan parte hartzeko aukera ere izango du. Lantokietan, familian, lagun artean bildu, banakako nahiz taldeko argazkiak atera eta GuraSOSen web orrialdera helaraztea proposatu dute. Bildutako atxikimendu guztiokin mosaiko erraldoi bat osatuko dute gero, manifestazio handia iragartzeko.\nElkarlanerako deia agintariei\n3 puntu nagusi biltzen ditu manifestuak; batetik, aipatu moduan, otsailaren 23ko manifestazioarekin bat egitea galdegiten du. Bestetik, 2018an zehar GuraSOSek abian izan duen Hitzartu prozesuaren baitan osaturiko Berme Batzordeak eskatutakoa babestea; Ahaldun Nagusia eta Gipuzkoako Batzar Nagusietako presidentea Hitzartuko ordezkariekin bil daitezela alegia, aipatu prozesuko emaitzak aztertu eta elkarlanerako bideak zabal ditzatela baita. Eta horretarako, erraustegia sustatzen duen Foru Aldundiaren Hiri Hondakinen Kudeaketa Planaren eztabaida eta martxoaren 6ko onarpena geldiaraztea. Segidan duzue gaur aurkeztu duten manifestua osorik:


Natur eskola inguruko urbanizazio lanak egiten ari dira — Berbia\nNatur eskola inguruko urbanizazio lanak egiten ari dira\nFitoarazketa putzua amaituta osatuko dira Natur eskola birgaitzeko lanak\nOndo bidean, Natur eskolak ohiko egoitzan hasiko du 2021-2022 ikasturte berria, eraikina birgaitu eta energetikoki oso eraginkorra bihurtzeko lanak amaituta. Eraikin barruko obra amaituta dago, hainbat panel eta altzariz hornitu eta Natur eskolakoen material pedagogikoa kokatzea falta da, eta kanpoan, urbanizazio lanak osatu eta fitodepurazio putzua amaitzea.\nOrain 10 bat egun hasi zen Arzamendi enpresa urbanizazio lanak egiten eta egun gutxiren buruan amaitzea espero da. Eskola eta Aldakiñoko zuhaiztia banatzen zituen horma erdi eraitsi da, bi eremuen arteko oztopoa desagerraraziz. Eskola ataria ere txukunduko da.\nOrain bi urte eta erdi hasi ziren Natur eskola birgaitzeko lanak. Bioeraikuntza eta bioklima kontzeptuak erabiliz eraikina birgaitzeko hasierako helburua bere horretan mantendu da prozesu osoan, eta aurreikusita ez zeuden hainbat lan osagarri ere egin dira, teilatu berdea egokitzearena, esaterako. Natur eskolak betetzen duen funtzio pedagogikoa eraikinera zabaldu da, eraikina bera jasangarritasun energetiko eta ekologikoa erakusteko baliabide bihurtuz. Eta funtzio pedagogiko hori ikasturte berrian beteko du.\nNatur eskolan lanak egin diren bitartean bertako hezitzaileak Eltzian egon dira eta handik koordinatu dituzte bisitan zetozkien eskolek eskatutako aktibitateak, ingurune naturalean egindako tailerrak nahiz barruko ekintzak. Orain oporretan daude baina atsedena hartu aurretik Eltzian zuten materiala Natur eskolara eraman zuten. Horixe berriro kokatu eta eraikina ikasle taldeak hartzeko prestatzea izango da irailean egin beharreko lehen lana.


Giza azal - Wikipedia, entziklopedia askea.\nGiza azala, giza larruazala, azalmintza, azalprintza edo larmintza gizakiaren azala da. Gizakiaren organo handiena da. Beste ugaztun gehienen azalaren antzekoa da, baina giza azalak ez du izaten, haiek bezala, ilaje trinkorik. Giza azalaren osasunaz arduratzen den medikuntza arloa dermatologia da.\nBi geruza edo parte ditu: epidermisa eta dermisa. Epidermisa gaineko atala da eta estu-estu elkartuta dauden zelula multzo bat da berez; hala, zelula horiek mintz lehor eta erabat irazkaitza eratzen dute. Bi eginkizun ditu mintz irazkaitz horrek; batetik, gorputz barneko isurkariei eustea, eta bestetik, kanpoko eraginetatik babestea gorputza.\nEpidermisaren azpian dermisa dago, ehun konjuntiboz eratua dagoena. Dermisak gaineko geruzari eusten dio eta behar dituen gaiak sortu edo eramaten ditu haraino, epidermisak ehun eta hodi konektiborik ez duenez, dermisaren bidez mantentzen baita.\nDermisaren azpian, hipodermisean, pilatzen da gorputzaren gantza. Dermisaren bidez igarotzen dira epidermisera azalaren azpian sortzen diren izerdia, ileak eta bestelako gaiak. Azalaren bidez kanporatzen diren gaien eginkizun nagusiak gorputzaren terperatura erregulatzea da eta baita gorputzak behar dituen ezaugarri fisiko eta kimiko egokiak mantentzea ere.\nWikiztegian orri bat dago honi buruz: azalmintz , azalprintz, edo larmintz.\nMultimedia: Human skin\nAzken aldaketa 7 urtarrila 2020(e)an, 17:29(e)tan\nOrriaren azken aldaketa: 7 urtarrila 2020, 17:29.


BILBAO Ría 2000k eta Barakaldoko Udalak Urban-Galindoko eremuaren garapen eta gauzapena bukatzeko Hitzarmena adostu dute – Bilbao Ria 2000\nBILBAO Ría 2000ko Administrazio Kontseiluak Olabeagako garapen berriaren Bideragarritasun Azterlanaren konklusio nagusiei buruzko informazioa jaso du, gaurko bileran.\nSozietate honek koordinatuta, azterlan hori orain dela bi urte horretarako eratu zen erakunde arteko Lantalde baten parte-hartzearekin gauzatu da. Denbora horretan egindako lanari eta lortutako adostasunari esker, datozen urteetan garatuko den auzo berriaren oinarriak adostu dira.\nBILBAO Ría 2000ren eta Barakaldoko Udalaren arteko hitzarmena\n1997ko otsailean, BILBAO Ría 2000k eta Barakaldoko Udalak Lankidetza Hitzarmen bat sinatu zuten bi alderdiek hirigintza eta kudeaketa mailan izango zituzten konpromiso eta betebeharrak garatzeko, zehazteko eta definitzeko, Urban-Galindo eremua garatzeari begira.\nHitzarmen horren indarraldia 2020ko urrian amaitu zen, Sektore Publikoaren Araubide Juridikoari buruzko 2016ko urriaren Legearen eraginez; horregatik, beharrezkoa da\nhitzarmen berri bat sinatzea BILBAO Ría 2000k eremu horretan aurreikusita dituen jarduerekin jarraitzeko.\nHitzarmen berriaren helburua da jarduera hau amaitu arte BILBAO Ría 2000k Urban-Galindon aurreikusita dituen jarduerak garatzeko eta horiekin jarraitzeko beharrezkoak diren baldintzak arautzea.\nBILBAO Ría 2000ko Administrazio Kontseiluak bere oniritzia eman dio gaur hitzarmenaren zirriborroari, berau tramitazio-fasean baitago Barakaldoko Udalaren aldetik.\nPormetxeta (Barakaldo) Plaza Biziberritzeko Planaren lehen fasea onartu da\nAzken hilabeteotan, Barakaldoko Udalak, BILBAO Ría 2000k eta MTM arkitektura estudioak (hasierako proiektuaren egilea) hausnarketa bateratu bat egin dute, eta horrek Pormetxeta Plaza Biziberritzeko Plan bat erredaktatzera eraman du. Horrela dago jasota Sozietateak Barakaldoko Udalarekin gaur onartu duen Lankidetza hitzarmen berrian.\nPlan horren lehenengo fasea jadanik dago onartuta, eta beraren ardatza izango da plazako segurtasun- eta argiztapen-neurriak aldatzea, horren bidez ezabatu ahal izateko Udalak bertan jarritako behin-behineko babes eta prebentzio elementuak.\nFase honek 250.000 euroko kostua izango du, eta honako puntu hauek hartuko ditu barne: plazaren segurtasun-baldintzak erortze-arriskuaren aurrean hobetzea; argiztapen-baldintzak eta segurtasunaren inguruko pertzepzioa hobetzeko beharrezkoa den aurre-instalazioa egitea; plazaren barnealdean egokituta dauden udal lokalen iragazgaizpenak konpontzea; eta beraren behealdearen inguruko hiri-pertzepzioa hobetzea.\nObrek sei hilabeteko gauzatze-epea izango dute, eta Hitzarmenaren onarpenaren udal tramitazioa bukatzen denean esleitu eta hasiko dira.\nGuztira, BILBAO Ría 2000k aurreikusi du Biziberritze Plan honetan 1,5 milioi euro inbertitzea. Barakaldoko Udala, berriz, plazan kokatuta udal lokalen erabilera irekitzearen alde arituz inplikatuko da, horren bidez eremu horren biziberritzea bultzatzeko.\nUrban-Galindoko RES AL-8 lurzatia esleitu da, 13,23 milioitan\nBeste alde batetik, BILBAO Ría 2000ko Administrazio Kontseiluak Promociones y Construcciones PYC PRYCONSA S.A.ri esleitu dio Urban Galindoko (Barakaldo) RES AL-8 lurzatia, 13.235.505 eurorengatik (BEZa eta gastuak kanpo utzita).\nEsleipen hori komunikatzen denetik kontatutako lau hilabeteko epean, erosteko aukeraren agiria eta/edo salerosketa-eskritura formalizatu beharko da. Une horretan, enpresa esleipendunak eskainitako prezioaren zenbateko osoa ordainduko du.\nGalindo-Ekialde eremuan kokatutako RES AL-8 lurzatiak 2.613,9 m2-ko osoko azalera du, eta bertan 125 etxebizitza eraiki litezke, zazpi solairutan eta atiko batean banatuta.\nEraikinaren gehieneko altuera 23 metro izango dira (atikoa kanpo utzita), eta baimenduta egongo da merkataritza-lokalak eraikitzea, guztira 1.050 m2-ko azalera batean.\nLurzati hau merkaturatzeko prozesuan, BILBAO Ría 2000k COLLIERS Internationalen aholkularitza izan du.\nBesterentzearen bidez lortuko den zenbatekoa BILBAO Ría 2000k Urban-Galindoren eremuan aurreikusita dituen inbertsioak eta hirigintza-jarduerak gauzatzeko erabiliko da, hala nola Galdindo-Ekialdeko Erriberako Parkearen eraikuntza -beraren diseinua iragan urtarrilean aukeratu zen-, Pormetxeta plaza Biziberritzeko Plana –aurreko atalean aipatua- edo Itsasadarraren fronteko kaien erreforma.


Emakumeentzako galtza luzeak, egokiak aire zabaleko jarduerak egiteko (trekkinga, mendiko jarduerak eta abar). Shellstretch ehunez eginak daude, eta uraren kontrako PFCrik gabeko tratamendua dute. Belaunalde aurreformatuak, patrikak aurrealdean (kremailera estaliarekin), gerrialdea zerrenda elastikoarekin eta bi patrika atzealdean.\nGaltza luzeak, Shellstretch ehunez eginak. - PFCrik gabeko uraren kontrako tratamendua. - Aurrez eratutako belaunaldeak. - Patrikak aurrealdean, kremailera estaliarekin. - Gerrialdea zerrenda elastikoarekin. - Bi patrika atzealdean.


Datu demografikoak – Kaixomaitia.eus | Bloga |Saltsa badago!\n6. Sexuinkesta 2016, 6.1. Ikerketaren emaitzak, 6.1.5 Datu demografikoak\n23 abendua, 2016\n“Euskal Herritarron harreman efektibo eta sexualei buruzko ikerketan” 4 gai nagusien gainean galdetu genuen: Egoera afktiboa, Internet bidezko harremanak, bizitza sexuala eta leialtasuna eta harremana. Galdeketaren beste atal bat izan zen erantzuleen datu demografikoei dagokiona. Ikerketan, guztira 73 galdera egin genizkien parte hartu zuten 2.500 inguru lagunei (nahiz eta ikerketaren emaitzetan hauen lagin esanguratsuena soilik hartu dugun kontutan)\nInkestaren azken atala, Datu demgrafikoei dagokiona, Iruzkin honetan osorik landuko dugu hau, grafiko ugari baditu ere eta iruzkin bakarrean denak jartzea askotxo bada ere, zentzua du guztia hemen bateratua izateak.Grafiko gehienak ez ditugu komentatu, guri informazio interesgarriena dutenak soilik. Hemen dituzue guztiak jarraian G58tik G69ra\nG58 Zein da zure ikasketa maila?\nG59 Zein da zure lan egoera?\nG60 Hilero dituzun diru sarrera mota guztietan pentsatuta, hurrengo tarteetatik zeinetan kokatzen zara zu?\nG61 Nola definituko zenuke zeure burua erlijio gaietan?\nG62 Zein da zeure egoera zibila momentu honetan?\n18-29 adintartekoen %1,2 dago ezkondua , %50ak du bikotekidea, %47a da bikotekide gabea\n30-44 adintartekoen %31 dago ezkondua, %5 dago dibortziatua edo banandua eta %25 bikotekidegabea.\n45-64 adintartekoen %45 dago ezkondua, %24 dibortziatua edo banandua (batazbestekoa baina 15 puntu gehiago) eta %17ak ez du bikotekiderik.\nHomosexualen eta bisexualen kasuan egoera zibilarekiko proportziak berdintsu mantentzen dira, %45 ggb da bikotekidegabea, %34 bikotekideduna, %16 dago ezkondua.\nG64 – Zenbat denbora daramazu egun duzun egoera zibilean?\nG65 Zenbat seme-alaba dituzu?\nG66 Zein da zure sexua?\nAztertutako unibertsioaren %51 da emakumezkoa eta %49 da gizonezkoa.\nEuren burua homosexualtzat duten %18 emakumezkoak dira eta %82 gizonezkoa, bisexualen kasuan %55 da emakumezkoa eta %44 gizonezkoa.\nErlazio irekia dutela dioten %33 da emakumezkoa eta %66 gizonezkoa\nZoriontasun maila afektiboa baxua edo oso baxua dutenen %60 dira gizonezkoak.\nZoriontasun maila sexual altuagoa dute emakumezkoek.\nEmakumezko eta gizonezko uakerez gain hirugarren aukera bat ere ba zen erantzun posible bezala: “Beste”. Grafikoan ez dira erantzun hauek azaltzen guztira 7 baino ez zirelako izan.\nG67 Zein da zure joera sexuala?\nEuskaldunon %83k du bere burua heterosexualtzat, %8,9 homosexualtzat, %6,4 bisexualtzat eta %1,1ak ez du bere burua aurrekoetan kokatzen.\nEmakumeen %3,1 du bere burua homosexualtzat eta %6,9 bisexualtzat. Gizonezkoen %14,9 du bere burua homosexualtzat eta %5,8 bisexualtzat.\nEmakumezkoen kasuan (%88,4) heterosexualitatea gizonezkoetan (%78,7) baina gehiago ematen da 10 puntuz.\nEzkonduen %5,5 da homosexuala\nHarreman irekia dutenen %18 bisexuala da, batazbestekoa baina 12 puntu gehiago\nG68 Zein da zure adina?\nHomosexualen %37 eta Bisexualen ia erdia 18-29 adintartekoak dira. Bisexualen %20 bakarrik da 45-64 adintartekoa.\nDibortziatu eta banatuen %80 44-64 adintartekoak dira.\nZoriontasun maila sexuala baxua edo oso baxua dutenen %43 44-64 adintartekoak dira.\nG69 Nongoa zara?\nAzken grafika honekin (kasualitate hutsa da 69 atera izana!) amaitzen dugu honenbestez atal hau eta ikerketa beraren emaitzak. Kategoria honetan dituzue ikerketaren emaitzei dagozkien 4 atal nagusiak eta hauen iruzkinak (5.a da hau datu demografikoekin, osagarria). Hurrengo atala berriz, ikerketaren balorazioari dagozkio, balorazio kualitatiboa egin genuen guk eta hala eskatu genien beste norbanako eta eragileei, halanola Euskal Herriko Bilgune Feminista, Gehitu Elkartea, Harremanak sexu hezitzaileak eta Mikel Otxotorena maskulinitate eta genero aditua.\nEuskal Herritarron harreman afektibo eta sexualei buruzko ikerketa G58 G59 G60 G61 G62 G64 G65 G66 G67 G68 G69 harremanak ikerketa ikerketaren emaitzak sexu harremanak sexua sexuinkesta\nUdaleku Beroak (II)